Nikolić sa Srbima iz regiona\nNikolić sa Srbima iz regiona: Posvećeni smo dijaspori\nVesti Autor:Beta06. apr. 201615:35 > 15:45\nPredsednik Srbije Tomislav Nikolić razgovarao je sa predstavnicima srpskih organizacija iz regiona i naglasio da je Srbija čvrsto posvećena unapređenju položaja Srba u državama u kojima žive.\nNikolić je izjavio da država stoji na stabilnom kursu mira i saradnje među državama, saopštila je pres služba predsednika.\n„Srbija je danas stub stabilnosti celog regiona, odnosi sa Mađarskom i Slovenijom su na istorijskom maksimumu, a intenzivno se radi na čvršćim vezama sa Makedonijom, Crnom Gorom, Albanijom, Bosnom i Hercegovinom i Rumunijom“, naglasio je predsednik Srbije.\nNikolić je poželeo dobrodošlicu predstavnicima srpskih organizacija i izrazio zadovoljstvo njihovom inicijativom da se kao metod rada formira Konferencija srpskih organizacija.\n„Saradnja Srbije sa zemljama regiona je svakim danom sve bolja. Kada reagujem na određene političke istupe, trudim se da budem umeren, baš zato što vodim računa o vama. Lako je junačiti se iz Beograda“ naglasio je Nikolić.\nOn je dodao da, nažalost, pojedine države, pre svih Hrvatska i deo Bosne i Hercegovine, još hrabrost iskazuju napadom na Srbe. Istakavši važnost zajedničkog delovanja Srba na unapređenju položaja i statusa u domicilnim državama, Nikolić je rekao da će u tome imati snažnu podršku države.\nMeđutim, isto tako je važno da Srbi pokazuju inicijativu, slogu i želju da sarađuju sa maticom, dodao je.\nOn je na sastanku izrazio zabrinutost zbog očigledne asimilacije Srba u pojedinim državama, uz ocenu da je tome u velikoj meri doprinelo i nesnalaženje ili loša procena pojedinih političara, koji vode Srbe u tim državama.\nPredstavnici Srba su izneli mnogobrojne probleme sa kojima se suočavaju, a posebno manjak sloge i nedostatak institucionalne podrške u proteklih nekoliko godina.


Predrag Praštalo, predsjednik Evropskog pokreta u BiH i Amer Bukvić, direktor, BBI banke potpisali memorandum o poslovnoj saradnji | Bosna Bank International\nPredrag Praštalo, predsjednik Evropskog pokreta u BiH i Amer Bukvić, direktor, BBI banke potpisali memorandum o poslovnoj saradnji\nU povodu 9. Maja – Dana Evrope i Dana Evrope u BiH, Predrag Praštalo predsjednik Evropskog pokreta u Bosni i Hercegovini i Amer Bukvić, direktor BBI banke potpisali su danas Memorandum o poslovnoj saradnji. Memorandumom se regulira saradnja u procesima EU integracija i jačanja poslovnog okruženja u Bosni i Hercegovini. Cilj zajedničke saradnje Evropskog pokreta u BiH i BBI banke je usklađivanje napora i aktivnosti na promociji i podršci razvoja modernog i naprednog društva, postizanja bolje poslovne klime i uređenijeg poslovnog okruženja za razvijanje kako privatnog, tako i društvenog poslovanja i poduzetništva u Bosni i Hercegovini.\n„Evropski pokret u BiH nekoliko godina sarađuje sa BBI bankom na organizaciji Sarajevo Business Foruma i uključivanja lokalnih zajednica u ovaj projekat, a danas je ova saradnja na neki način i ozvaničena potpisivanjem Memoranduma. Uključivanje uspješnih privrednika u rad Evropskog pokreta želimo zajedničkim snagama raditi na tome da lokalne zajednice što prije uspostave evropske standarde u otvaranju i poslovanju firmi“, izjavio je Predrag Praštalo, predsjednik Evropskog pokreta u BiH.\n„BBI banka također, putem Sarajevo Business Foruma, kojeg organiziramo u okviru naše društvene odgovornosti, svake godine uspostavlja široku poslovnu platforumu za umrežavanje poslovnih ljudi iz cijelog svijeta. Ova sinergija sa Evropskim pokretom na kreiranju boljeg poslovnog ambijenta i uključivanja i lokalnih zajednica i njihovih projekata dobar je put ka pozicioniranju BiH na putu ka Evropskoj uniji“, izjavio je Bukvić.


UN: U Mjanmaru više od hiljadu mrtvih\nOd 25. avgusta u Bangladeš je iz Majnmara izbeglo oko 270.000 ljudi\nViše od hiljadu ljudi, najvećim delom pripadnika muslimanske manjine Rohindža, ubijeno je u nasilju u mjanmarskoj državi Rakin, navela je danas specijalna izaslanica UN za tu zemlju Janghe Li, prenosi Beta.\n"Moguće je da je hiljadu ljudi ili čak i više već ubijeno. Mrtvih ima na obe strane, ali najveći broj žrtava čine Rohindže", rekla je Janghe Li. Ta cifra je dvostruko veća od iznetih procena vlasti u Jangonu.\nOna je navela da je veoma moguće da je bilans još veći i da je za žaljenje što se podaci ne mogu proveriti na terenu jer nije dozvoljen pristup zoni sukoba.\n"Verujem da će ovo biti jedna od najgorih katastrofa koje smo poslednjih godina videli u Mjanmaru i svetu", izjavila je izaslanica UN. Prema podacima Visokog komesarijata UN za izbeglice, od 25. avgusta u Bangladeš je iz Majnmara izbeglo oko 270.000 ljudi.\nOni beže od nasilja u njihovom regionu koje je izbilo posle napada pobunjeničke Vojske spasa Rohindža Arakana na policijske punktove. Ta organizacija tvrdi da štiti ugrožena prava muslimanske manjine.\nMjanmarska vojska je nakon toga pokrenula veliku operaciju u toj siromašnoj i udaljenoj oblasti, tokom koje je, prema podacima snaga bezbednosti, stradalo nešto više od 430 ljudi, najvećim delom Rohindža. Vlasti su potvrdile gubitak 15 ljudi od početka operacije.\nPrema njihovim navodima, od 25. avgusta je spaljeno 6.600 kuća Rohindža i 201 boravište nemuslimana.\nVlasti su potvrdile i smrt 30 civila, od čega sedam Rohindža, sedam hindusa i 16 budista, u državi Rakin.


Hjuman rajts voč kritikuje Egipat\nOrganizacija za zaštitu ljudskih prava "Hjuman rajts voč" izrekla oštre kritike na račun egipatskog novog zakona o antiterorizmu.\n"Hjuman rajts voč" navodi da je definicija toga šta je teroristički akt previše opšta, te da otvara mogućnost da se Egipćanima izreknu oštre presude za prestupe koji predstavljaju „građansku neposlušnost“.\nEgipatski predsednik, Abdel Fatah el-Sisi potpisao je zakon u nedelju, manje od dva meseca pošto se obavezao da će pooštriti antiterorističke odredbe, posle bombaškog napada u Kairu u kojem je život izbubio najviši državni tužilac.\nMeđu odredbama zakona su i kazna smrću za formiranje ili predvođenje terorističke grupe, doživotna kazna za finansiranje terorizma i zatvorske kazne za podstrekivanje ili pripremu za podstrekivanje napada.\nZamenik direktora “Hjuman rajts voča” za Bliski istok i severnu Afriku, Nadim Huri rekao je da je "ovim opsežnim novim dekretom, egipatski predsednik učinio ogroman korak napred da se osigura da trajno vanredno stanje postane deo ustava" i da je vlada tako sebi omogućila još više moći da nastavi da vrši pritisak na svoje protivnike i kritičare vlasti, pod okriljem nedefinisanog rata protiv terorizma, koji se konstantno proširuje.\nU Egiptu ima sporadičnog nasilja, ali je mnogo teža situacija na Sinajskom polustrvu gde džihadisti često napadaju policiju i vojsku. Ti napadi su postali još češći pošto je el-Sisi preuzeo vlast od islamističkog predsednika Mohameda Morsija 2013. godine.\nHuri iz “Hjuman rajts voča” još je rekao da dok se Egipat suočava sa ozbiljnim pretnjama, vlada ne bi trebalo da “ugrožava osnovna prava, sputavajući one koji se ne slažu” i koristi oznaku terorizam kako bi se obrušila na svoje protivnike.


Virtuelna izložba arheoloških istraživanja rimskog grada\nTanjug 8. novembra 2019. 13:05\nĆUPRIJA – Zahvaljujući sredstvima Ministarstva zaduženog za inovacije i tehnološki razvoj, u Ćupriji će krajem godine biće prezentirana virtuelna izložba arheoloških istraživanja rimskog grada Horeum Margi.\n„Virtuelna postavka moći će da se pogleda na jednistven način aktiviranjem aplikacije za mobilne telefone, na nekokliko tačaka u gradu“, rečeno je danas na konferenciji za medije u Zavičajnom muzeju „Horeum Margi Ravno“.\nČlan Opštinskog veća, zadužen za kulturu, sport i turizam Vladimir Vasiljević je istakao da opština radi na mnogo većem i ozbilljnijem projektu, revitalizaciji kompletnog antičkog grada Horem Margi, i da očekuje da će već iduće godine biti realizovani ozbiljniji radovi u tom pravcu.\nPrestavnica Regionalne agencije za ekonomski razvoj Šumadije i Pomoravja Marijana Božić je istakla da „projekat koincidira sa Strategijom održivog razvoja regiona za period 2011 – 2021. godine, a ima za cilj da širokoj javnosti promoviše i popularizije bogatstvo teritorije antičkog grada Horeum Margi“.\nDirektor muzeja Novak Novaković je ocenio da je projekat značajan jer u velikoj meri popularizuje kulturno nasleđe „kroz savremene medije i na jedan savremen način“.\n„Doprineće da mlađe generacije, kojima je savremena tehnologija veoma bliska, i kojima sve što nije onlajn, što nije elektronski i što se ne nalazi na mobilnima uređajima, nije dostupno“, rekao je Novaković.\nOn je dodao da će kroz ovu izložbu mladi ući u srž postojanja antičkog grada, upoznaće kulturno nasleđe iz neposrednog okruženja ali i steći nova saznanja o rimskoj kulturi i rimskom nasleđu Srbije, dobiće širu percepciju o tome kako je sam grad izgledao, gde se prostitrao, šta je sve to rimski grad Horeum Margi imao i bio tako značajan.


SAOPŠTENJA ZA MEDIJE RENEXPO® BiHSAOPŠTENJA ZA MEDIJE\nPRESS REGISTRACIJA 2017\nRENEXPO BIH OBJAVE\n23.05.2017: Najveći sajam o energetskoj efikasnosti,, održivom razvoju, vodi inovaciijama RENEXPO® BiH i ove godine u Sarajevu!\nSaopstenje-za-medije-BiH2017-RS.pdf Četvrti međunarodni sajam o obnovljivim izvorima energije i energetskoj efikasnosti RENEXPO® BiH održava se 8. i 9. novembra 2017. godine u Hotelu Hills u Sarajevu. I ove godine, kao i prethodnih, sajam okuplja investitore, stručnjake, predstavnike državnih i lokalnih institucija, biznis lidere iz oblasti obnovljivih izvora energija, zaštite okoliša, upravljanja vodom i otpadom, te predstavlja događaj koji ne smeju propustiti svi oni koji žele da unaprede svoje poslovanje i idu u korak sa budućnosti.\n20.6.2017: Unapređenje investicija, promocija rastućeg bosanskohercegovačkog tržišta i podrška projektu RENEXPO® - zaključci savetodavnog sastanka\nSaopstenje_za_medije_20.6..pdf Na prvom sastanku savetodavnog odbora RENEXPO® BiH2017. sajma održanom 15. juna skrenuta je pažnja na preprepeke pri iskorišćavanju potencijala Bosne i Hercegovine i unapređenje investicija u energetskom sektoru. Dijalog nadležnih institucija, investicije, promocija i izgradnja kapaciteta u energetskoj oblasti, ekonomsko jačanje glavne su teme o kojima je bilo reči na savetodavnom sastanku, a koje će biti deo predstojećeg RENEXPO® BiH sajma i konferencija u novembru u Sarajevu.\n24.10.2017 - Sarajevo će u dva sajamska dana biti najveća internacionalna platforma iz oblasti obnovljivih izvora u Evropi!\nProblem_vode_u_Sarajevu.pdf U Bosni i Hercegovini prisutan je problem neadekvatnog ispuštanja otpadnih voda u tokove. Tek nekoliko opština ima funkcionalna postrojenja za tretman otpadnih voda i kanalizacije, što dovodi u opasnost brojno stanovništvo koje koristi vodu direktno iz tokova .O ovom problemu, ali i o potencijalnim rješenjima diskutovaće se na 2. Medjunarodnoj Konferenciji o Održivom upravljanju Vodom za Piće i Otpadnom Vodom u BiH, koja se održava u okviru 4. Medjunarodnog bosanskohercegovačkog sajma RENEXPO® BIH na temu obnovljivih izvora, energetske efikasnosti, upravljanja vodama i čvrstim otpadom, biomasom i hidroenergijom.


Blog: Deda Mrazov reli na berzi – Škola berze Karolja Kunoša\nBlog: Deda Mrazov reli na berzi\nPostoji opažanje prema kojem se na berzama tokom meseca decembra u većini slučajeva beleži rast cena. Ova pojava se u žargonu zove Deda Mrazov reli (engl. Santa Claus rally).\nPrema originalnoj definiciji, Deda Mrazov reli obuhvata period od poslednjih pet radnih dana u decembru i prva dva radna dana u januaru. Vremenom je ovaj period proširen na dane između katoličkog Božića i Nove Godine, a postoji i tumačenje da se pomenuta pojava može opaziti tokom čitavog decembra.\nObjašnjenje rasta cena akcija pri kraju godine leži u sladećim pojavama:\nVeliki igrači na tržištu (fondovi) imaju interes da cene pri kraju godine budu na što višem nivou, jer im to omogućava da ostvare što bolji rezultat u svojim godišnjim iskazima o rezultatima poslovanja.\nVeliki broj američkih kompanija isplaćuje zaposlenima novogodišnje bonuse, deo tog novca oni ulažu u akcije.\nLikvidnost je na tržištima tokom decembra smanjena, te je lakše pomeriti cene. Broj šort pozicija se istovremeno smanjuje.\nBitan činilac je i poreska optimizacija kojoj kompanije pribegavaju, te deo ostvarene dobiti plasiraju u investicije na tržištima kapitala.\nNa donjem grafikonu se vidi procentualni učinak dva glavna američka berzanska indeksa: Dow Jones Industrial Average (zelena boja) i S&P 500 (crvena boja) tokom decembra, za period 1990. – 2010. godina.\nNa bazi gornjeg grafikona se može zaključiti da je efekat nazvan Deda Mrazov reli zaista primetan, međutim, vidimo da je i u posmatranom vremenskom periodu bilo godina kada on nije bio uočljiv ili se čak desio pad cena. Prema tome, ne može se reći da je reč o pravilu.\nEuforija koja se često može primetiti na berzama pri kraju godine može imati pozitivan efekat na naša trgovanja ali se nikada nemojmo bazirati samo na tome. Da bismo ulagali novac na berzi, neophodno je da imamo sopstvenu, precizno razrađenu strategiju trgovanja/ investiranja.


Grupa "B": Nemci posle tri produžetka do drugog mesta\nNajdramatičniji meč dosadašnjeg toka Svetskog prvenstva odigrali su Nemačka i Angola, čiji duel je odlučivao o drugom mestu u grupi "B". Posle čak 55 minuta igre i tri produžetka, Nemci su trijumfovali 108:103 (95:95, 83:83, 69:69), a ključnu ulogu, očekivano, imao je Dirk Novicki.\nMožda i najbolji košarkaš sveta u ovom trenutku, u dva navrata je izborio produžetak za svoj tim, a posebno se istakao na kraju prvog ekstra perioda, kada je trojkom preko ruke, uz zvuk sirene doneo izjednačenje svom timu. Završio je sa 47 poena i 16 skokova, uz nepogrešivo izvođenje slobodnih bacanja (17-17). Kod Angole, Olimpio Siprijano postigao je 33 (6-12 trojke), Eduardo Mingaš 22, a Žoakim Gomeš 21 poen, uz 11 skokova.\nNovi Zeland je predvođen Krejgom Bredšoom (17 poena) očekivano pobedio Panamu – 86:75, dok su Španci deklasirali domaćina Japan – 104:55 i eliminisali ga iz daljeg takmičenja. Pau Gasol je bio najefikasniji sa 21 poenom, Huan Karlos Navaro postigao je 18, dok je Aleks Mumbru ubacio 13 poena. Pred duel osmine finala sa SCG, kapiten "crvene furije" Huan Karlos Navaro rekao je da njegov tim poštuje "plave".\n"Moramo da poštujemo Srbiju, jer su oni i dalje svetski prvaci i imaju odlične igrače. Međutim, ako neko treba da se plaši, onda su to oni. Dobro smo se pripremili i došli smo ovde da pobedimo sve", istakao je Navaro i dodao da je njegov tim na dobrom putu da ostvari odličan rezultat.


Penal, crveni karton i čudna atmosfera – bez pobednika u 163. derbiju! - 18.10.2020, Sputnik Srbija\nFudbaleri Partizana i Crvene zvezde na stadionu u Humskoj odigrali su 1:1 u 11. kolu Superlige Srbije. 18.10.2020, Sputnik Srbija\n19:21 18.10.2020 (Osveženo: 19:44 23.09.2021)\n© Tanjug / Zoran ŽestićDerbi Partizan-Zvezda\nOvo je bio 163. „večiti derbi“ i ukupno 52. put da je bilo bez pobednika.\nPosle 11 odigranih kola prva na tabeli ostala je i dalje nepobeđena Zvezda, kojoj je ovo ujedno i prvi remi ove sezone, sa 31 bodom, dok je Partizan drugi sa 23 boda, koliko ima i Vojvodina, prenosi B92.\nOvo je, ujedno, bio drugi derbi u istoriji koji je odigran pred potpuno praznim tribinama, ovog puta zbog trenutne situacije sa virusom korona.\nObe ekipe su pred meč bile suočene sa problemima – Stankoviću su falili Kanga i Ivanić, a Stanojeviću Bajbek i Holender.


''Ramer'' ponovo na srbačkim putevima do 4. januara\nDRUŠTVO 24. Decembar 2017.\nRadarski sistem ''Ramer'' ponovo je aktivan od petka 22. decembra na području koje pokriva Policijska uprava Gradiška, u šta spadaju i putevi na području opštine Srbac. Ramer će sve do 4. januara kontrolisati brzinu kretanja vozila na magistralnim i regionalnim putevima.\nOd ukupno 453 saobraćajne nezgode koje su se u periodu od januara do novembra ove godine dogodile na području ove uprave, neprilagođena brzina kretanja vozila bila je uzrok u 32,45 odsto ili u 147 saobraćajnih nezgoda.\nRadarski sistem “Ramer” namijenjen je za digitalno snimanje prekršaja prekoračenja brzine na kolovozima bez prisustva policije i bez zaustavljanja vozila.\nOvaj sistem funkcioniše u svim vremenskim uslovima, a poseban efekat postiže u noćnim uslovima. Mjeri brzinu kretanja vozila i na udaljenosti od 500 metara u više saobraćajnih traka u oba pravca.\nRadarski sistem “Ramer” smanjuje mogućnost korupcije, jer svaki od uređaja ima memoriju na koju policijski službenik ne može da utiče.\nVozačima koji počine prekršaj evidentiran ovim radarskim sistemom, obavještenje o učinjenom prekršaju će biti dostavljeno na prijavljenu adresu prebivališta.\nPolicijska uprava Gradiška pozvala je vozače motornih vozila da prilikom učestvovanja u saobraćaju poštuju saobraćajne propise, naročito one koja se odnose na ograničenja brzine kretanja vozila.


Otkrijte tri prirodna napitka, koja će ubrzati vaš metabolizam i sagoreti više kalorija.\nZamenite limun sa par kockica leda, jer hladni napici teraju telo da troši više energije kako bi održavalo našu telesnu temperaturu. Ovo znači da bi konzumiranjem tri velike čaše hladne vode tokom dana naše telo sagorelo 100 ekstra kalorija. Ako ovo budete radili svaki dan, tokom godine možete da izgubite i do 4.5 kilograma, pod uslovom da ove kalorije ne nadoknađujete drugom hranom.\nKafu možemo zvati prirodnim energetskim napitkom, a istraživanja pokazuju da nam dve do tri šoljice kafe pre treninga omogućavaju da treniramo duže i napornije – a to znači da organizam sagoreva više kalorija.\nStudija objavljena u Žurnalu sportske medicine i fizičkog zdravlja otkrila je da su vežbači mogli da urade skoro 20 procenata više ponavljanja tokom treninga.\nMeđutim, važno je zapamtiti da kafu treba uvek piti bez dodavanja šećera i mleka, jer je to najbrži način da se ponište njeni pozitivni efekti.\nNe samo da je zeleni čaj oslobođen kalorija, već može da nam pomogne da sagorimo masti i skinemo neželjene kilograme. U jednoj studiji, dokazano je osobe koje su pile četiri šolje zelenog čaja dnevno tokom dva meseca izgubile su skoro 3 kilograma više od onih koje su pile samo vodu.\nAnaliza Evropskog nutritivnog žurnala takođe je pokazala da osobe koje piju zeleni čaj u proseku imaju manje kilograma i uži struk.Uvek birajte svež čaj i izbegavajte flaširane opcije, jer one mogu da sadrže mnogo šećera i znatno manje antioksidanasa. Takođe bi trebalo da izbegavate suplemente zelenog čaja, jer mogu da prouzrokuju oštećenja na jetri.\n8 fantastičnih razloga da češće pijete sok od cvekle


Velika borba - Android app on AppBrain\nAndroid Apps > Books & Reference > Velika borba\nVelika borba - Elen G. Vajt\nSep 25, 2021 Unpublished\nSep 11, 2015 Installs 1,000+ installs\nAug 18, 2014 New App Version 1.0 in BOOKS_REFERENCE for Free\nSvet u kome živimo postoji i deluje u vremenu koje je opterećeno i rastrzano krizama različitih karaktera i intenziteta. Takve prilike stvaraju među ljidima nedoumice, strah i sklonost da prihvate najrazličitija tumačenja vremena, od kojih mnoga teže da dobiju i ostvare status proročanstva.\nKnjiga »Velika borba« pristupa ovom pitanju vrlo ozbiljno i vrlo argumentovano, tražeći u istorijskim izvorima korene te globalne krize, koja se tiho, ali i uporno, krijući posledice, približava čovečanstvu. Zato je ova knjiga tokom svoje duge istorije stekla nepovrediv autiritet duhovnog dela, koje svoju vrednost i trajnost čvrsto ukorenjuje u Bibliji, jedinom iskustvom i istorijom potvrđenom izvoru životnih istina, koje ne odbaciju prošlost, poznaju sadašnjost i otkrivaju budućnost.\nOva saznanja potrebna su savremenom čoveku da oblikuje zdrav stav prema celokupnoj životnoj stvarnosti.\nKnjiga »Velika borba« zbog svih ovih vrednosti i odlika treba da dobije vidno mesto u svakoj biblioteci i postane redovno štivo svakog zainteresovanog, savremenog čitaoca.\nargumentovano autiritet borba intenziteta jedinom knjiga koje krijući krizama ljidima najrazličitija nepovrediv odbaciju odlika opterećeno ova potvrđenom proročanstva rastrzano trajnost ukorenjuje velika vrlo zainteresovanog čovečanstvu\ndelovi dobra knjiga kopiraju korisna odredjeni ova poboljšati veoma verzija\nRecnik Stranih Reci\nGrga - Tvoj osobni konobar\nGastrobit GRC grupa d.o.o.\nPEP Info servis - Sve vijesti na jednom mjestu\nIzabrane pesme Jovana Dučića


Direktor CIA: Vikiliks je neprijateljska obaveštajna služba\n► Direktor CIA: Vikiliks je neprijateljska obaveštajna služba\nDirektor američke obaveštajne službe CIA Majk Pompeo je u četvrtak osudio grupu koja se bori protiv tajnosti "Vikiliks" (WikiLeaks) i nazvao je "neprijateljskom obaveštajnom službom" koja je pretnja državnoj bezbednosti SAD.\nU svom prvom javnom govoru otkako je šef američke špijunaže, taj bivši republikanski kongresmen je zaoštio neprijateljski stav svoje agencije prema "Vikiliksu" i njegovom osnivaču, Džulijanu Asanžu, optužujući ih da imaju zajednički cilj sa diktatorima.\nDok "Asanž i njegova sorta" tvrde da deluju u ime slobode i privatnosti, Pompeo je rekao da je u stvari, njihova misija "veličanje samih sebe kroz uništavanje zapadnih vrednosti".\n"Vikiliks i deluje i govori kao neprijateljska obaveštajna služba", rekao je Pompeo.\nAmerički predsednik Donald Tramp je pre no što je izabran na tu dužnost govorio da je srećan što "Vikiliks" objavljuje privatne, politički štetne mejlove nenadžera kampanje njegove rivalke Hilari Klinton, Džona Podeste. Bela kuća je branila predsednika, rekavši da je velika razlika između objavljivanja ukradenih, ličnih email poruka političkih figura i arhiva nacionalne bezbednosti, mkao što je CIA.\nVikiliks je prošlog meseca objavio skoro 8.000 dokumenata za koja kaže da otkrivaju tajne o delovanju CIA. Prethodno je ta organizacija objavila 250.000 depeša Stekt departmenta i osramotila vojsku SAD objavljivanjem stotina hiljada njenih dokumenata iz Iraka i Avganistana.\nPompeo je naveo da su januara američki obaveštajci utvrdili da je vojna obaveštajna služba Rusije upotrebila "Vikiliks" da objavi podatke dobijene kroz elektronsku špijunažu rukovodstva američke Demokratske stranke. On je rekao i da su američki obaveštajci utvrdili da je ruska državna televizijska mreža RT aktivno sarađivala s "Vikiliksom".\nOn je takođe kritikovao Edvarda Snoudena, bivšeg službenika Nacionalne agencije za bezbednost (NSA) koji je objavio dokumenata koja otkrivaju državne programe nadzora. Snouden sada živi u Rusiji. Asanž, Australijanac, četiri godine živi u Ambasadi Ekvadora u Londonu. On je dobio politički azil pošto je izbegao izručenje Švedskoj, gde ga terete za silovanje.\n"Dok činimo sve što možemo da tiho prikupimo informacije o onima koji su veoma realna opansost po našu zemlju, pojedinci poput Džulijana Asanža i Edvarda Snoudena nastoje da iskoriste te informacije da bi sebi pravili imena", rekao je Pompeo u Centru za strateške i međunarodne studije u Vašingtonu. "Dok god prave buku, nije ih briga o životima koje stavljaju u opasnost ili o šteti koju prouzrokuju po nacionalnu bezbednost".\nU komentaru objavljenom u sredu u "Vašington postu", Asanž je branio svoja otkrića koja je opisao kao "istinu o prekoračenju i zloupotrebi moćnih u tajnosti".\n"Naša najnovija otkrića opisuju kako je u programu informatičkog ratovanja, vrednosti više milijardi dolara, CIA stvorila opasno sajber-oružje, upereno u proizvode privatnih kompanija za široku potrošnju, a zatim kako je izgubila kontrolu nad svojim sajber-arsenalom", napisao je Asanž.\nPompeo nije potvrdio da sredstva sajber-špijunaže koja je objavio "Vikiliks" pripadaju CIA. Od objavljivanja tog otkrića, američka vlada ga nije potvrdila, sem što je predsednik Tramp rekao u jednom intervjuu da je "CIA hakovana, i mnoge stvari su uzete".\nU ponedeljak je jedna kompanija iz Kalifornije za sigurnost računara rekla da su sredstva koja je obelodanio "Vikiliks" povezana sa 40 špijunskih operacija u 16 zemalja. Krporacija "Simantek" ih je povezala sa elektronskom infiltracijom u međunarodne, finansijske, energetske i vazduhoplovne organizacije širom sveta.\nAmerički državni sekretar Majk Pompeo je optužio generalnog direktora Svetske zdravstvene organizacije (SZO) Tedrosa Adhanoma Gebrejesusa da ga je "kupila" kineska vlada, pišu danas...


30.01.2014. - Objavljena preliminarna rang lista opštinskih stipendista\nOpština Kozarska Dubica objavila je danas preliminarnu rang listu sa imenima 124 studenta koji su u ovoj godini ostvarili pravo na stipendiranje iz budžeta opštine.\nU Administrativnoj službi opštine precizirano je da je za dodjelu stipendija, na osnovu objavljenog javnog konkursa, zaprimljeno 162 zahtjeva studenata.\nPrema preliminarnoj rang listi, uslove kokursa nije ispunilo 38 studenata, dok je pravo na stipendiju bez obzira na prosjek ocjena ostvarilo 25 studenata iz kategorija porodica poginulih boraca i ratnih vojnih invalida, lica iz porodica sa četvoro i više djece, vukovaca i studenata čije je stipendiranje predložio Centar za socijalni rad lokalne zajednice.\nPodnosioci zahtjeva koji, prema preliminarnoj rang-listi nisu ostvarili pravo na stipendiju, imaju pravo da u narednih osam dana podnesu prigovor načelniku opštine Kozarska Dubica.\nPreliminarna rang lista stipendista opštine Kozarska Dubica objavljena je, takođe, na oglasnoj tabli opštine.\nZa stipendiranje redovnih studenata, koji se u prvom ciklusu studija školuju na visokoškolskim ustanovama u zemlji i inostranstvu, iz ovogodišnjeg budžeta opštine Kozarska Dubica biće izdvojeno 130.000 KM.


Kurti: Telekom treba biti lider usluga na Kosovu | Kosova.info\nDom|Vijesti|KOSOVO|Kurti: Telekom treba biti lider usluga na Kosovu\nKurti: Telekom treba biti lider usluga na Kosovu\nscreenshot konferencije za medije Telekoma Kosova\nPremijer Kosova, Aljbin Kurti, tokom posete Javnom preduzeću Telekom Kosova zahvalio se odboru, menadžmentu i zaposlenima na njihovoj posvećenosti.\n„Pre više od decenije, sećamo se da je Telekom pre više godina donosio milionske dividende u budžet Kosova. Cilj nam je da Telekom bude lider na Kosovu kakav je bio, tako da smo prošle godine dali finansijsku podršku godini koju smo ostavili iza nas”, rekao je Kurti.\nOn je rekao i da je 2022. godine zainteresovan da zajedno Vlada i Telekom Kosova ” konačno izvedu Telekom iz krize i stave ga na šine razvoja za dobrobit građana”.\nV.d. Izvršni direktor Telekoma Kosova Burbuće Hana rekla je da je ovo prva Vlada koja ne prima dividende od Telekoma i da je Telekomu veoma potrebna pomoć.\nOna je takođe govorila o pomoći za otplatu duga Regulatornoj agenciji za elektronske i poštanske komunikacije (RAEPK):\n„Pomoć je bila isključivo za plaćanje RAEPK-a. Dug od 9 miliona 786 hiljada 180 eura. To znači da je praktično sva vrednost namenjena plaćanju RAEPK-u frekvencija, to je nagomilani dug. Radi transparentnosti, obavještavam vas da ako smo imali 10 godina svake godine sa uplatom u arhivu, nijedna isplata nije izvršena.\n„Da frekvencije u arhivi ne budu plaćene, imali bismo priliku da zaustavimo frekvencijski rad Telekoma“, rekla je Hana. Vlada Kosova je krajem 2021. godine izdvojila 10 miliona i 860 evra za javna preduzeća. Ova budžetska izdvajanja od strane Vlade izvršena je na zahtev Ministarstva privrede i na predlog Ministarstva finansija, rada i transfera Muratija. Dok je premijer Kosova Kurti zajedno sa ministricom privrede Artane Rizvanoli i ministrom finansija, Hekuran Muratijem danas posetio Javno preduzeće Telekom Kosova.\nObjavljen PCR test: Ovo dokazuje da je Đoković danima zaražen hodao među ljudima


Srbski pravoslavni pojci fantastičnim nastupom otvorili 23. Zimske susrete srpskih zemalja\tIstaknuto\nPetak, 30 Mart 2018 18:42\nPojački sastav Srbski pravoslavni pojci iz Beograda fantastičnim nastupom i izvođenjem srpskih duhovnih i etno pjesama otvorili su večeras u Kulturnom centru Pale 23. Zimske susrete srpskih zemalja, ove godine pod nazivom ''Srbija i Srpska u jahorinskom kolu''.\nDrugu godinu zaredom paljanski Kulturni centar je mjesto svečanog otvaranja, a 23. godinu već u hotelu ''Bistrica'', na olimpijskoj planini Jahorini, održavaju se Zimski susreti srpskih zemalja, manifestacija koja iz godine u godinu okuplja veliki broj predstavnika udruženja i društava širom Srpske, regiona i srpske dijaspore.\nPredsjednik Organizacionog odbora pomenute manifestacije Zdravko Ranisavljević rekao je novinarima da je ova manifestacija u vidu kulturno-edukativnog karaktera i da je Organizacioni odbor sav program i pažnju usmjerio na mlade.\n"Moja funkcija predsjednika Organizacionog odbora ima veze sa idejom da se ova manifestacija podmladi, populariše i da se mladi ljudi uključe u ovu manifestaciju", kaže Ranisavljević.\nRanisavljević kaže da se ovdje ne radi samo o druženju pravoslavnog stanovništva u Srpskoj i regionu, već o manifestaciji koja dugoročno treba da srpsku snagu i patriotizam na adekvatan način kanališe.\nOn izražava nadu da je ovo samo početak novog doba za srpski narod i Zimske susrete srpskih zemalja.\nNačelnik opštine Pale Boško Jugović izrazio je zadovoljstvo i ukazao na značaj održavanja ove manifestacije u Palama, te dodao da će on ispred opštine uvijek stajati na raspolaganju svima koji rade u organizaciji i pomažu ovoj tradicionalnoj manifestaciji.\nOsnivač pojačkog sastava Srbski pravoslavni pojci Marko Kačarević rekao je novinarima da se ovaj pojački sastav bavi očuvanjem srpske pravoslavne muzike na nastupima širom Srbije i srpske dijaspore.\n"Ovde smo po drugi put, mi smo jedan od inicijatora da se ovakva kulturna dešavanja odvijaju na Palama, zato što je to bitno za našu omladinu", rekao je Kačarević.\nOn je dodao da je njegovanje pjesme i tradicije jako važno u vrijeme kada je sve zaboravljeno i kada su vrijednosti otišle na "drugu stranu".\nPredsjednik Udruženja građana "Novoselac" iz Vrnjačke Banje i povjerenik za Udruženje za odbranu ćirilice "Dobrica Erić", koje je organizator Zimskih susreta srpskih zemalja, Žarko Marković kaže da su stigli na Pale da uveličaju manifestaciju i da pokažu šta se radi u centralnoj Srbiji.\n"Ove godine slavimo 150 godina turizma, jedan jubilej koji je redak, svakog meseca i svakog dana imamo manifestacije i u sklopu te manifestacije dolazimo da predstavimo tradicionalni karneval, koji se održava u julu mesecu", rekao je Marković.\nOn je ukazao na trenutno stanje ćirilice u Srbiji, te istakao da nije zadovoljan jer je ćirilica, prema njegovim riječima, napadnuta sa svih strana.\n"Nema stava države, ne poštuje se osnovno pravo, a to je da naše pismo se stavi u prvi plan", istakao je Marković.\nVečeras su nakon nastupa Srbskih pravoslavnih pojaca, koji su zaradili gromoglasan aplauz od paljanske publike, na scenu Kulturnog centra izašli su i Nacionalni vokalni ansambl "Venac" iz Gračanice, KUD "Mladost" Pale i KUD iz Vrnjačke Banje.\nOrganizaciju 23. Zimskih susreta srpskih zemalja pomogli su i Olimpijski centar "Jahorina" i Predstavništvo Republike Srpske u Srbiji.\nPosljednja izmjena Petak, 30 Mart 2018 19:51\nViše iz kategorije: « Mališani iz vrtića ''Buba Mara'' oduševljeni predstavom ''Životinjsko carstvo'' Svečana litija povodom praznika Vrbice danas u Palama »


Niška televizija » Premijer u Vašingtonu sa američkim zvaničnicima\nPremijer u Vašingtonu sa američkim zvaničnicima\nObjavljeno 06.02.2013. 21:40\nPremijer Srbije Ivica Dačić započeo je danas posetu Vašingtonu, tokom koje će imati niz značajnih susreta sa predstavnicima američke administracije i bezbednosnog sektora. Predsednik srpske vlade će u četvrtak prisustvovati Molitvenom doručku na kome će počasni gost i govornik biti američki predsednik Barak Obama.\nSAD pružaju punu podršku evropskom putu Srbije i pozitivno ocenjuju reforme i nastojanja Vlade Srbije da dijalogom i mirnim putem dođe do pravednog rešenja za probleme na Kosovu i Metohiji, preneli su danas američki kongresmeni premijeru Srbije Ivici Dačiću. Dačić je u Vašingtonu, kako piše u saopštenju vladine Kancelarije za saradnju sa medijima, razgovarao sa kongresmenima Robertom Aderholtom, Eliotom Ejndželom, Danom Rorabekerom i Tedom Poom. „Tokom razgovora je ocenjeno da SAD pružaju punu podršku evropskom putu Srbije. SAD, kako je rečeno, pozitivno ocenjuju reforme u Srbiji i nastojanja Vlade Republike Srbije da dijalogom između Beograda i Prištine i mirnim putem dođe do pravednog rešenja za probleme na Kosovu i Metohiji“, navodi se u saopštenju. Dačić je naveo da je cilj sastanka sa kongresmenima bio da se upoznaju sa političkom platformom Vlade Srbije i prioritetima, pre svega na području evrointegracija i nastojanja pronalaska pravednog rešenja za probleme na Kosovu i Metohiji. „Vlada Srbije čini sve da obezbedi bolji život građana, privuče strane investicije i uspostavi što bolje odnose u regionu“, istakao je Dačić. On je naveo da je od svih kongresmena dobio apsolutnu podršku za Vladu Srbije i državno rukovodstvo i put koji Srbiju vraća u red cenjenih zemalja u svetu, jer će Srbija jedino tako moći da svoje legitimne interese brani na mnogo bolji način. (Tanjug)\nJahjaga: Nikolić ne odustaje od nacionalističke retorike\nNikolić: Insistiranje na priznanju ne vodi rešenju


Vesti online / Sport / Košarka / Radonjić otišao, dogovora nema\nRadonjić otišao, dogovora nema\nDok traje igrački egzodus sa Malog Kalemegdana navijače Crvene zvezde trenutno najviše zanima da li će trener Dejan Radonjić potpisati novi ugovor sa klubom što bi značilo i čuvanje sistema koji se gradio u prethodnih nekoliko sezona.\nRadonjić je odleteo za Ameriku\nMeđutim, do dogovora između iskusnog stručnjaka i predsednika Crvene zvezde Nebojše Čovića još uvek nije došlo, a s obzirom na to da je Radonjić otputovao u Ameriku neće ni doći najmanje u narednih desetak dana.\nTrener Crvene zvezde u prethodne četiri sezone biće deo stručnog štaba San Antonio Sparsa tokom Letnje lige u Las Vegasu i ostaće u SAD najmanje do 17. Jula kada će pregovori biti nastavljeni.\nPodsećamo da su do sada Crvenu zvezdu napustili Amerikanci Dženkins, Volters i Tomspon, zatim Marko Simonović i Luka Mitrović, a na izlaznim vratima su i Stefan Jović i Ognjen Kuzmić.\nKada su u pitanju nova lica za sada je jedino izvestan dolazak Džone Boldena, koji je takođe u Americi, ali teško da će se izboriti za ugovor sa Filadelfijom.\n* Radonjić: Nismo dostigli najviši nivo\nStari ili novi trener takođe će moći da izabere igrače po svom ukusu iz FMP-a, a naslućuje se da je mladi Aleksa Radanov najbliži tome da ponovo obuče dres srpskog šampiona.


Ekvador oduzeo državljanstvo Julianu Asanžu - Kako Narod Kaže\nautor KnK 28.07.2021, 18:19 1.7k Pregleda\nEkvadorski pravosudni sistem zvanično je obavestio u utorak po lokalnom vremenu Australiju o poništenju njegove naturalizacije, u pismu koje je usledilo kao odgovor na zahtev podnesen ministarstvu spjnih poslova te južnoameričke zemlje.\nEkvadorske vlasti tvrde da Asanžovo pismo o traženju naturalizacije ima brojne nedoslednosti, razne potpise, eventualne izmene dokumenta i neplaćene takse, između ostalog.\nCarlos Poveda, Asanžov advokat, izjavio je za Associated Press da je odluka donesena bez odgovarajućeg procesa i da Asanžu nije dopušteno da se pojavi na ročištu.\n– Više od značaja državljanstva postavlja se pitanje poštovanja prava i primerenog zakonskog procesa u oduzimanju državljanstva – kazao je.\nAsanž je dobio ekvadorsko državljanstvo u januaru 2018. u okviru neuspelog pokušaja vlade tadašnjeg predsednika Lenína Morena da mu odobri diplomatski status kako bi ga izvukao iz ekvadorske ambasade u Londonu.\nU ponedeljak je sud za rešavanje administrativnih sporova ekvadorske pokrajine Pichincha povukao tu odluku.\nEkvadorsko ministarstvo spoljnih poslova saopštilo je za AP da je sud „delovao nezavisno i poštovao je pravila procesa koji je pokrenula prethodna vlada“.\nAsanž (50) nalazi se u londonskom strogo čuvanom zatvoru Belmarsh otkako je uhapšen u aprilu 2019. zbog izbegavanja kaucije sedam godina pre toga tokom posebnog sudskog postupka.\nProveo je sedam godina krijući se u ekvadorskoj ambasadi u Londonu, u koju je pobegao u 2012. kako bi izbegao izručenje Švedskoj gde bi se trebao suočiti s navodima za seksualno zlostavljanje.\nAmerički tužioci optužili su Asanža po 17 tačaka za špijunažu i po jednoj tački za zloupotrebu kompjutera u Wikuliksovoj objavi hiljada poverljivih vojnih i diplomatskih dokumenata. Te optužbe povlače presudu na maksimalnih 175 godina zatvora.\nPrethodni članak Šarić poručio Hrvatima: Ako ne znate kakve veze Tesla ima sa Srbijom, znate li možda zašto su ustaše poklale preko 100 njegovih rođaka i zašto su Tesle proterani 1995. u Srbiju!\nSledeći članak Snažno nevreme praćeno ledom oštetilo stotine automobila na autoputu\nSnažno nevreme praćeno ledom oštetilo stotine automobila na autoputu


Amerikanci završavaju vile na Zavali – Bankar.me\nAmerikanci završavaju vile na Zavali\nOctober 7, 2013 NEKRETNINE, SVE VIJESTI, TURIZAM Leave a comment\nAmerički senator Ričard Lugar najavio da će mnogo više investitora iz Sjedinjenih Država ubuduće dolaziti u Crnu Goru, pišu “Novosti”.\nNa rtu Zavala kod Budve presiječena je još jedna vrpca i dato još jedno obećanje.\nOvoga puta je to učinio američki senator Ričard Lugar obilježavajući time završnu fazu radova na kompleksu na koji obuhvata četrdesetak vila, čija izgradnja traje još od 2007. godine i koja je bila praćena mnogim nesporazumima, sudskim procesima i čestim prekidima radova.\nU petak je u Budvi saopšteno da su Dukljanski vrtovi, kako glasi novo ime naselja koje se nalazi na malom poluostrvu između Budve i Bečića, najveća privatna investicija SAD u Crnoj Gori, i da je glavni investitor Nil Emilfarb.\nPoslije duge pauze, koja je uslijedila 2009. godine nakon bankrota ruske kompanije “Miraks“, koja je započela naselje na Zavali, oktobra 2011. radove su nastavili Udruženje kupaca AMIA i kompanija “Montera“, koji uspješno privode poslove kraju.\nNil Emilfarb je saopštio da je završeno 80 odsto radova i da će cijelo naselje svoj konačni oblik dobiti do kraja naredne godine. Nije, međutim, rekao koliko će koštati završni radovi na Zavali.\nLjetos je iz Dukljanskih vrtova bilo najavljeno da će svi poslovi biti završeni pred sezonu 2014. ali je, izgleda, taj rok bio nerealan.\nNa teritoriji Crne Gore, kako je saopšteno na Zavali, svoje projekte izvodi 27 američkih investitora.\nBiće ih još više jer kako je ocijenio senator Lugar “Crna Gora je stabilna i sigurna zemlja i osvjedočeni prijatelj SAD“.\nPo njegovim riječima američki investitori traže prilike u zemljama sa transparentnom poslovnom praksom i pouzdanim pravnim institucijama.\nNovi američki projekti najavljeni su u Budvi, Petrovcu i Kotoru kao i u nekim mjestima na sjeveru Crne Gore.\nI dok se Amerikanci spremaju da udare “ganc“, niko pouzdano ne zna gdje se nalazi Sergej Polonski, nekadašnji ruski milijarder koji je započeo radove na Zavali.\nJedno vrijeme je boravio u Izraelu pošto su ga ruske vlasti tražile “zbog pronevjere velikih razmjera“, a onda se navodno preselio na jedno od kambodžanskih ostrva, koje, kako je spekulisano u stranoj štampi, pripada upravo njemu.\nRičard Lugar se u Crnoj Gori sastao i predsjednikom države Filipom Vujanovićem, premijerom Milom Đukanovićem i gradonačelnikom Budve Lazarom Rađenovićem.\nRazgovaralo se o dosadašnjoj odličnoj saradnji dviju zemalj i o novim poslovima.\nPOJMOVIDukljanski vrtovi NEKRETNINE TURIZAM Zavala\nPrevious Kraj globalizacije?\nSljedeći Evropske berze pale, nema napretka u Washingtonu


Crna Gora dobija berzu električne energije | Energetski portal Srbije\nCrna Gora dobija berzu električne energije\n14.06. 2017 Region\nOdbori direktora Elektroprivrede Crne Gore, Crnogorskog operatora tržišta električne energije i Crnogorskog elektroprenosnog sistema doneli su odluke kojima su odobrili ugovor o osnivanju i statut preduzeća Berza električne energije. Iz Ministarstva ekonomije Crne Gore je saopšteno da je naredni korak potpisivanje ugovora o osnivanju između tri ugovorne strane, nakon čega će se početi sa procedurom registrovanja preduzeća u Centralnom registru privrednih subjekata.\nKako je navedeno u saopštenju, Berza električne energije osniva se u cilju obezbeđivanja neophodnog pravnog, organizacionog, operativnog i tehničkog okvira za formiranje i rad berze električne energije, trgovinu električnom energijom i posredovanje u njenoj trgovini. Formiranje organizovanog tržišta, odnosno berze električne energije je korak ka formiranju slobodnog veleprodajnog tržišta električne energije, koji obezbeđuje sigurnu i transparentnu trgovinu i formiranje referentne veleprodajne cene, te pospešivanje konkurencije.\nIstaknuto je i da proces razvoja tržišta električne energije predstavlja implementaciju propisa EU. Na Samitu u Beču je odlučeno da zemlje zapadnog Balkana uspostave regionalno energetsko tržište kroz uspostavljanje nacionalnih energetskih berzi, a koje će se na kraju integrisati u jedinstveno evropsko tržište. U skladu sa tim, Vlada Crne Gore je u junu prošle godine zadužila EPCG, COTEE i CGES da osnuju društvo sa ograničenom odgovornošću u cilju uspostavljanja berze električne energije u Crnoj Gori.


Prikazivanje članaka po tagu Javni radovi\nJavni radovi se, u skladu sa Lokalnim akcionim planom zapošljavanja, sprovode kao mera aktivne politike zapošljavanja koju grad Sombor organizuje uz tehničku podršku Nacionalne službe za zapošljavanje – filijala Sombor.\nPrema uslovima navedenim u raspisanom Javnom konkursu, javni radovi će trajati do četiri meseca, a sprovodiće se u somborskim selima i obuhvatiće radove u oblasti obnavljanja infrastrukture i održavanja i zaštite životne sredine i prirode.\nOrganizatori javnih radova mogu biti javna komunalna preduzeća sa teritorije grada Sombora, a u obavljanju javnih radova biće angažovana nezaposlena lica sa evidencije somborske Filijale NSZ.\nPrijave se podnose Nacionalnoj službi za zapošljavanje – filijala Sombor, Apatinski put br. 1, 25000 Sombor.\nRok za prijave je 20. april 2018. godine.\nTekst konkursa dostupan je ovde, a prijava ovde.\nZapošljavanje osoba sa invaliditetom u Somboru\nTokom proleća i leta najaktuelniji su javni radovi. Program javnih radova namenjen je angažovanju prvenstveno teže zapošljivih lica, kao što su osobe sa invaliditetom, radi unapređenja radnih sposobnosti i ostvarenja njihovog društvenog interesa.\nVrednost javnih radova u somborskoj filijali Nacionalne službe zapošljhavanja je 8.000.000 dinara i namenjeni su za osobe sa invaliditetom, a finasira ih država preko Nacionalne službe zapošljavanja.\nPutem javnih radova osobe sa invaliditetom rade na uređenju zelenih površina, kao administrativni radnici ili kod udruženja građana na različitim poslovima.\n"Prvi put imam dodira na poslovima kao osoba sa invaliditetom zahvaljujući Nacionalnoj službi zapošljavanja preko koje sam posao i dobila. Po zanimanju sam ekonomski tehničar i konačno radim u struci. Uslovi za rad u somborskoj bolnci su odlični, kao i ljudi sa kojima sarađujem", kaže Orijana Tripković, osoba sa invaliditetom angažovana kao administrativni radnik u Opštoj bolnici dr "Radivoj Simonović" Sombor.\n"Prvi put sam angažovan kao osoba sa invaliditetom i zadovoljan sam sa ovim poslom. Radeći u somborskoj bolnici upoznao sam divne ljude i stekao nove prijatelje. Bilo mi mi drago da mogu ostati ovde da radim do penzije", kaže Ištvan Serenčiš.\nU somborskoj Opštoj bolnici kažu da godinama daju podršku projektima za zapošljavanje osoba sa invaliditetom.\n"Kao bolnica smo zadovoljni angažovanim licima sa invaliditetom i uvek dajemo podršku ovakvim projektima. Veoma lepo i lako obavljaju posao i saradnja je odlična. Kako su poslom zadovoljne osobe sa invaliditetom, tako smo zadovoljni i mi kako oni obavljaju posao", kaže Milan Grba, v.d. direktora.\nUdruženje žena "Udahni život" iz Stanišića godinama putem javnih radova angažuje osobe sa invaliditetom, koje uređuju zelene površine gde žive stari i nemoćni.\n"Radimo na uređenu javnih površina po projektu koji daje pomoć starijim licima. kako znači njima što im pomažemo, tako znači i nama, jer i ako je plata mala, bar je redovna", kaže Milan Dugić, osoba sa invaliditetom angažovana putem javnog rada preko Udruženja žena "Udahni život".\nKroz 19 projekata na teritoriji Zapadnobačkog okruga zaposlilo se 63 osobe sa invaliditetom.\n"Radim posao u biblioteci koji je prilagođen osobama sa invaliditetom, fiziči nije zahtevan, a prijatan mi je", kaže Ozren Gulić, administrativni radnik angažovan na javnom radu u Gradskoj biblioteci "Karlo Bijelicki" u Somboru.\n"Program javnih radova je vrlo popularna mera aktivne politike zapošljavanja, jer zapošljavamo kategorije teže zapošljivih lica, kao što su osobe sa invaliditetom radi očuvanja i unapređenja njihovih radnih sposbnosti", kaže Svjetlana Nešić, načelnik Odeljenja za programe zapošljavanja, preduzetništvo i obrazovanje i obuke u NSZ Filijala Sombor.\nU programu javnih radova učestvuju državna preduzeća i različita udruženja i kroz njih se pokazuje produktivnost osoba sa invaliditetom, te da mogu obavljati pođednako uspešno poslove kao i sve druge osobe.\nsreda, 24 februar 2016 06:00\n29. februara počinje realizacija programa "Pomoć i nega u kući"\nSprovođenje i realizacija javnih radova u okviru programa „Pomoć i nega u kući“ odlukom Gradskog veća dodeljeni su somborskoj organizaciji Crvenog krsta.\nUgovor o sprovođenju programa „Pomoć i nega u kući“ potpisali su gradonačelnik Sombora Saša Todorović i Biljana Klipa, sekretar organizacije Crvenog krsta u Somboru.\n- Za sprovođenje javnih radova u okviru programa „Pomoć i nega u kući“ za 2016. godinu budžetom su opredeljena sredstva u iznosu od 14.890.824,00 dinara. Ovo je samo jedan od načina kako da povećamo uslugu grada Sombora najstarijim sugrađanima i onima kojima je realno ova potreba značajna. Program ćemo realizovati preko organizacije Crvenog krsta i za saradnju sa njima nikad nemam dovoljno lepih reči. Na realizaciji javnih radova biće angažovano 39 naših sugrađana i ovo je jedan od načina pomoći i starijim sugrađanima, ali i nezaposlenim licima koja će biti zaposlena tokom realizacije programa – kazao je gradonačelnik Saša Todorović.\nSekretar somborskog Crvenog krsta Biljana Klipa zahvalila se gradonačelniku i lokalnoj samoupravi što su prepoznali Crveni krst kao organizaciju koja može da organizuje i sprovede javni rad „Pomoć i nega u kući“.\n- Poveravanjem ovog javnog rada omogućeno nam je da uz pomoć lokalne samouprave ostvarujemo naše ciljeve i zadatke precizirane i Zakonom o Crvenom krstu Srbije. Jedan od zadataka je i pomoć našim najstarijim sugrađanima. Kroz ovaj program angažovaćemo 39 izvršilaca koji će, potpisivanje u gradu i 15 naseljenih mesta, pomagati našim najstarijim sugrađanima. Osnovni cilj je da im kroz pružanje pomoći u svakodnevnim poslovima omogućimo da što duže ostanu u svojim domovima, a time će biti smanjen i pritisak na ustanove socijalne i zdravstvene zaštite. Lica koja budu angažovana, odnosno gerontodomaćice, imaće zadatak da sugrađanima uključenim u program nabave osnovne životne namirnice, pomognu u kući, kod odlaska kod lekara, pomognu u pripremanju zimnice i ogreva za zimu – navela je Biljana Klipa.\nProgram „Pomoć i nega u kući“ trajaće osam meseci, sa realizacijom će početi 29 feburara 2016. godine, tokom juna i jula biće pauza, a od septembra do kraja decembra 2016. godine najstariji sugrađani ponovo će imati pomoć gerontodomaćica.\nutorak, 23 februar 2016 06:56\nJavni rad "Pomoć i nega u kući" organizovaće Crveni krst\nGradsko veće je prihvatilo predlog Komisije za izradu i implementaciju Lokalnog akcionog plana za zapošljavanje grada, da se poslovi na organizovanju i sprovođenju javnog rada „Pomoć i nega u kući“ dodele Crvenom krstu Sombor. „Pomoć i nega u kući“, u gradu i 15 somborskih sela bi se sprovodili tokom osam meseci. Na poslovima pomoći i nege biće angažovano 39 nezaposlenih lica, a vrednost javnog rada iznosi približno 15 miliona dinara.\nGrad Sombor se kandidovao da bude domaćin sajma preduzetništva koji bi, ukoliko Sombor bude izabaran, organizovali Srpska asocijacija menadžera i marketinška agencija DNA, uz finansijsku podršku Američke agencije za međunarodni razvoj. Lokalna samouprava bi imala obavezu da obezbedi prostor za održavanje sajma, koji je prevashodno „namenjen podsticanju preduzetništa, a posebno je usmeren na radnike koji će tokom restrukturiranja i stečaja ostati bez zaposlenja“, navedeno je u dopisu agencija.\nNa 94. sednici Gradskog veća prihvaćen je izveštaj o realizaciji Strategije održivog razvoja grada Sombora 2014-2020, za period oktobar-decembar 2015. godine. U izveštaju su navedeni realizovani i projekti čija je realizacija u toku, u okviru sektorskih akcionih planova, odnosno u oblasti infrastrukture, poljoprivrede i ruralnog razvoja i društvenih delatnosti. Izveštaj o realizaciji Strategije razmotriće i odbornici Skupštine grada.\nČlanovi Veća su usvojili i program rada JKP „Čistoća“ na poslovima zoohigijene, za čije obavljanje će u 2016. godini biti potrebno 5.950.000,00 dinara. Sredstva su obezbeđena u budžetu grada.\nGradsko veće je donelo i zaključak o raspodeli sredstava po javnom pozivu za obeležavanje značajnih datuma, jubileja, manifestacija i programa pod pokroviteljstvom Grada u 2016. godini. Za ove namene u budžetu grada opredeljena su sredstva u iznosu od 1.300.000,00 dinara.\nNa 94. sednici, održanoj 19. februara 2016. godine, bilo je reči i o drugim pitanjima iz delokruga rada Gradskog veća.\nsreda, 09 septembar 2015 05:09\nNSZ: Konkurs za organizovanje sprovođenja javnih radova\nNacionalna služba za zapošljavanje raspisala je javni konkurs za organizovanje sprovođenja javnih radova na kojima se angažuju nezaposlena lica i nezaposlene osobe sa invaliditetom.\nJavni radovi se mogu sprovoditi u oblastima socijalnih i humanitarnih delatnosti, održavanja i obavljanja javne infrastrukture, i održavanja i zaštite životne sredine.\nPravo učešća na Javnom konkursu imaju: organi teritorijalne autonomije i organi jedinice lokalne samouprave, javne ustanove i javna preduzeća, privredna društva, preduzetnici, zadruge i udruženja.\nMaksimalna dužina trajanja javnog rada je tri meseca, u skladu sa raspoloživim sredstvima.\nJavni konkurs je otvoren do 16. septembra, a sve dodatne informacije mogu se dobiti u svakoj organizacionoj jedinici Nacionalne službe, putem Pozivnog centra Nacionalne službe: 0901/300301 ili na sajtu www.nsz.gov.rs.\nponedeljak, 07 septembar 2015 15:22\nDva programa javnog rada u biblioteci\nPrve nedelje septembra počela je i realizacija dva programa Javnog rada, koje Gradska biblioteka Karlo Bijelicki realizuje u saradnji s Nacionalnom službom za zapošljavanje. Somborski dijalozi naziv je prvog programa po kome će na tri meseca biti angažovano šest osoba s invaliditetom na poslovima digitalizacije zavičajne periodike. Drugi program, Zapisi Sombora, će uz poslove digitalizacije obuhvatati i organizovanje prezentacija zavičajne periodike kako bi i Somborci imali priliku da vide ovaj fond, a na ovim poslovima će biti angažovano jedno lice na period od tri meseca.\nZa potrebe realizacije ova dva programa Nacionalna služba za zapošljavanje je opredelila sredstva u iznosu od 582.200 dinara. Učinak koji ostvare lica angažovana po ovim programima je od velikog značaja za poslove digitalizacije Biblioteke.\nsubota, 18 oktobar 2014 04:44\nGrad Sombor izdvojio sredstva za zapošljavanje 122 nezaposlena lica\nVelika sala zgrade Županija bila je puna, što mladih, što nešto starijih Somboraca koji su u četvrtak, 16. oktobra 2014. godine, došli da preuzmu Odluke o dodeli subvencija za samozapošljavanje, novo zapošljavanje, obavljanje stručne prakse i za javne radove.\nSredstva za subvencije obezbedila je lokalna samouprava, a programi su realizovani u saradnji sa somborskom filijalom Nacionalne službe za zapožljavanje.\nVladislav Živanović, zamenik gradonačelnika pozdravljajući sugrađane rekao je da mu je „drago što može da ih pozdravi ovako lepim povodom“.\n- Nadam se da ćete na pravi način iskoristiti mogućnost da rešite osnovno životno pitanje koje već duži period opterećuje veliki broj, ne samo Somboraca, već i građana širom Srbije. Prvi put, od kada se raspisuju konkursi za zaposlenje uz podršku Grada, bez obzira na to da li je reč o samozapošljavanju, stručnoj praksi ili javnim radovima, našli smo načina da svima koji su se javili na konkurs omogućimo da reše egzistencijalno pitanje. Nikog nismo odbili, prihvaćene su sve prijave, i za to smo obezbedili dodatna sredstva – kazao je, osim ostalog, Vladislav Živanović.\nSiniša Todorović, član Gradskog veća za privredu i finansije je rekao da lokalna samouprava čini sve što je u njenoj moći, kako bi se zaposlilo što više građana.\n- Želimo da što veći broj naših sugrađana bude u mogućnosti da finansira početak svog biznisa i da što više somborskih poslodavaca zaposli svoje sugrađane. Ukoliko je novac za finansiranje plata novozaposlenih jedini problem, onda se uključuje lokalna samouprava da pomogne. Ali želimo da vidimo da su uz našu pomoć ostvarili maksimalan učinak. Želimo, nadamo se i očekujemo da će oni koji su dobili šansu da pokrenu sopstveni biznis dogodine biti u prilici da zaposle nove radnike, zahvaljujući ovom ili sličnom programu. Što se tiče stručne prakse, nadam se da će svi oni koji budu praktikanti ostati kod poslodavaca kod kojih će vršiti stručnu praksu, a to znači da će poslodavci prepoznati potrebu za njima. Kada je reč o javnim radovima nadam se i verujem da će naš grad biti uređeniji i čistiji i da će naši sugrađani ostvariti obe svrhe javnih radova – ostvarće zaradu i učiniti dobro svom gradu – kazao je Todorović i dodao da je za realizaciju programa lokalna samouprava izdvojila 17 miliona dinara, od kojih najviše za programe podrške mladima, ženama i socijalno ugroženim licima.\nSekula Tanjević, direktor somborske filijale NSZ je govorio o tendencijama u zapošljavanju poslednjih decenija i istakao da somborska lokalna samouprava može poslužiti kao primer drugima, u pogledu finansiranja programa zapošljavanja nezaposlenih lica.\nRealizovani programi u brojkama:\nProgram stručna praksa – 39 lica (6.105.322,00 dinara)\nSamozapošljavanje - 38 lica (6.080.000,00 dinara)\nNovo zapošljavanje – 11 lica (1.100.000,00 dinara)\nJavni radovi – 34 lica (3,5 miliona dinara)\nutorak, 08 jul 2014 12:22\n- Javnim ustanovama i preduzećima je ove godine, po prvi put, zabranjeno da uzmu učešće na konkursu za realizaciju stručne prakse i to zbog aktuelne zabrane zapošljavanja u javnom sektoru. Tu mogućnost dobio je privatni sektor i hvala vam na tome što ćete omogućiti mladim ljudima da nauče posao za koji su se školovali, a ujedno i zarade - rekao je, između ostalog, dr Živorad Smiljanić.\nsreda, 18 jun 2014 15:25\nGradsko veće: Konkurs o sprovođenju javnih radova\nGradsko veće je na 4. sednici, održanoj 18. juna 2014. godine odredilo izvestioce i razmotrilo primedbe skupštinskih odbora na materijale za sutrašnju sednicu Skupštine grada Sombora.\nNa 4. sednici su imenovani članovi Komisije za praćenje žetve u 2014. godini i to: Slobodan Stanić, za predsednika, a Josip Krizmanić za zamenika predsednika. Za članove Komisije imenovani su: Milan Pilipović (Odeljenje za vanredne situacije), Boris Bošnjak (A.D. „Sombormlin“, kao predstavnik skladištara), Miroslav Sovilj (Policijska uprava Sombor), Nenad Radin, Aleksandar Lalić, Tomica Vuković i Mirko Stojsavljević.\nGradsko veće je odlučilo o raspisivanju konkursa za organizovanje sprovođenja javnih radova na teritoriji grada Sombora u 2014. godini. Javni radovi obuhvataju uslugu pomoći i nege u kući, odnosno geronto-domaćina. Za realizaciju usluge geronto-domaćin obezbeđen je iznos od ukupno osam miliona dinara, od kojih iz budžetskih sredstava grada Sombora 5,5 miliona dinara i iz budžeta AP Vojvodine 2.500.000,00 dinara.\nKonkurs će biti objavljen u „Somborskim novinama“, izdanju od 20. juna 2014. godine, i na sajtu grada u rubrici info pult, u kategoriji konkursi-javni pozivi.\nGradsko veće je odlučilo i o učešću grada Sombora na konkursu Pokrajinskog sekretarijata za privredu, zapošljavanje i ravnopravnost polova za dodelu bespovratnih sredstava radi realizacije projekta saobraćajne signalizacije u Kljajićevu, odnosno „opremanja svetlosnim signalima pešačkog prelaza u Kljajićevu u ulici Moše Pijade, kod raskrsnice sa ulicom Kralja Petra Prvog“.\nutorak, 20 maj 2014 04:17\nTabaković: Javni radovi za volontere, ali i za staž i penziju\nRadne akcije i javni radovi koji se pominju kao oblik angažovanja građana u obnovi zemlje, ne podrazumevaju samo volontiranje, kaže guverner NBS Jorgovanka Tabaković, već i mogućnost plaćanja radnog staža i penzionog osiguranja.\nUkazujući da je prvi posao države nakon nesreće da obnovi infrastrukturu, a da je radna akcija, kao vid angažovanja, sintagma prihvatljiva kao sećanje na raniji entuzijazam u obnovi i izgradnji zemlje, Tabaković kaže da bi građani sada isto tako mogli da se organizuju.\n"Bilo bi dobro da napravimo nešto između radnih akcija i javnih radova koji su preko potrebni Srbiji", rekla je Tabaković u razgovoru za Tanjug.\nUpitana da li budžet Srbije može da podnese taj trošak, ona kaže da je budžet ranije podnosio mnoga iracionalna trošenja, a ovo, tvrdi, nije trošak već investicija.\n"Ne bih da u ovom trenutku sabiram cifre iz svih afera, zbog kojih je trpeo budžet, a čiji su mnogi vinovnici iza rešetaka ili će to biti. Ima sredstava da se ovakve akcije podrže, jer sve što je ulaganje u izgradnju i posao nije trošak nego investiciona potrošnja koja samo može da generiše neke nove i veće prihode u budžet", izričita je Tabaković.\nU ovoj zemlji, podvlači ona, ima dovoljno novca, samo je on loše raspoređen i "potpuno svesno do dolaska ove nove vlasti, nije bio dobro kontrolisan".\nGovoreći o nesreći koja je zadesila Srbiju, guverner je istakla da je ponosna na jedinstvo mladih.\n"Premijer Aleksandar Vučić je dao lični primer i pozvao omladinu, a oni su prepoznali iskrenost tog napora, kao i stav da nikad ne možete od drugog da očekujete nešto ako vi sami ne date sve od sebe. To ne može ostati bez rezultata", poručila je Tabaković.\nKad je reč o šteti nanetoj poljoprivredi, ona je navela da postoje preliminarne procene centralne banke, kao i da je šteta velika, ali i da je uverena da to neće pogurati inflaciju iznad zacrtanog cilja.\n"Ne samo da želim da budem optimistična, već želim da uverim građane da ne očekujem povećanje cena poljoprivrednih proizvoda. Kako trgovci iz uvoza nadomeštaju nedostatak domaće proizvodnje povrća i voća, na takav način će moći i država da reaguje u sezoni, jer ta proizvodnja jeste pretrpela gubitke", poručila je Tabaković.\nU ovom trenutku je, kako kaže, više od 40 odsto ukupnih voćnih zasada pretrpelo štetu. Zbog toga ćemo, smatra ona, osetiti posledice nedostatka voća u sezoni kada se domaćom proizvodnjom doprinosi najboljoj ponudi na pijaci.\nVelike štete su, dodaje, u oblasti stočarstva, mnogo veće nego u oblasti poljoprivredne proizvodnje i voća, ali preciznijih podataka još uvek nema.\nOna navodi da je jedna petina poljoprivrednih površina pogođena poplavama, oranice najmanje, ali je veliki broj plastenika koji se nalazio pored reka uništen. Cene ranog povrća iz plastenika su, prema njenim rečima, dobrim delom doprinosile snižavanju inflacije u sezoni kada nije bilo potrebe za uvozom.\nNarodna banka Srbije će, kako kaže Tabaković, svesrdno pomoći da se prevaziđe ova situacija, a prvo što može da uradi jeste da održi finansijsku stabilnost, i ciljanu inflaciju u srednjem roku.\nZnačajna je, kako kaže, i odluka koju je NBS juče donela, a kojom se ukidaju sve naknade i provizije za otvaranje namenskih računa, dinarskih i deviznih, kao i na sve uplate namenjene za pomoć ugroženima u poplavama.\n"Ovoga puta zaista nemamo nameru da apelujemo, već zahtevamo od banaka da se ponašaju na isti način prilikom otvaranja i uplata na namenske račune. Svaka zloupotreba sredstava je neoprostiva, a posebno kada siromašan pomaže onome ko je siromašniji od njega", ističe Tabaković.


ponedeljak, 31. avgust 2015. 21:31h\nOd sada zamenik predsednika Skupštine ne može da bude u stalnom radnom odnosu u Gradskoj upravi Pančevo.MOJKraj.rs\nPo nalogu Upravne inspekcije Statut Grada Pančeva morao je biti promenjen do 3. septembra, a izmena se odnosi na to da zamenik predsednika Skupštine ne može da bude u stalnom radnom odnosu u Gradskoj upravi, kao što je bio slučaj do sada. Tu izmenu naložila je inspekcija 23. jula ove godine.\nOdbornici su usvojili Plan detaljne regulacije za novu deponiju, na osnovu odluke Skupštine grada iz februara 2014. godine o izradi ovog plana.\nOdbornici su dali saglasnost da se neposrednom pogodbom od "Marfin banke" otkupi vrtić “Bajka” u Kikindskoj ulici i prenese u javnu svojinu za potrebe Predškolske ustanove “Dečija radost”. U budžetu grada već je izdvojeno 140 miliona dinara za kupovinu ovog objekta.\nNa današnjoj sednici skupštine imenovana je i Komisija za pribavljanje nepokretnosti za “Dečju radost”, a komisijom će predsedavati Saša Pavlov, gradonačelnik Pančeva.


Transparentnost: Subvencije bez kontrole, Komisija za kontrolu državne pomoći „ležerna“ | Insajder\nTransparentnost: Subvencije bez kontrole, Komisija za kontrolu državne pomoći „ležerna“\nVlada je od 2015. godine za subvencije stranim investitorima dala 860 miliona evra, što je samo novac koji je registrovala Komisija za kontrolu državne pomoći, a ta sredstva su data uz nedovoljnu kontrolu javnosti, rekao je predsednik Transparentnosti Srbija Vladimir Goati. Na predstavljanju izveštaja "Subvencije investitorima - svrsishodna državna pomoć ili politička promocija" predstavnici Transparentnosti su naveli da postoje slučajevi gde je zakon prekršen, a pomoć data van odluke Komisija za kontrolu državne pomoći.\nNeke odluke Komisije su sporne, ili su izostale, a iznosi nekih subvencija su prevazišli utvrđeni limit, ukazao je Vladimir Goati. On je istakao da se, po svoj prilici, ne može isključiti mogućnost da je u nekim slučajevima jedan deo te ogromne sume koju su dali građani Srbije trošen "po arbitražnim kriterijumima - teritorijalnim, ličnim, partijskim", jer su subvencije uslovljavane investicijama u neko područje.\nPrema njegovoj oceni, Komisija za kontrolu državne pomoći imala je "ležeran stav" u odobravanju dodele sredstava i nije imala u vidu da je to skoro milijarda evra.\nPredstavnik Transparentnosti Srbija Zlatko Minić je rekao da postoji mnogo slučajeva dodeljivanja enormnih iznosa državne pomoći, posebno izmedju 2010. i 2013. godine koji nisu prijavljeni.\n"Subvencije su nekim kompanijama dodeljene iznad dozvoljenog limita ali niko nije odgovarao, a novac nije vraćen", rekao je Minić.\nOn je ocenio da je sistem subvencija u mnogim segmentima unapređen u odnosu na 2015. godinu, ali da je problematičan način na koji Komisija utvrđuje iznos subvencije. Prema njegovim rečima najveći problem je nastao u februaru, kada je doneta uredba Vlade koja daje pravo da se podzakonskim aktima izbegne da pojedine slučajeve razmatra ta komisija, čak i one za koje je bio konkurs.\n“Ministarstvo privrede i Razvojna agencija Srbije određuju kome će se subvencije dodeliti, a da vi to nigde ne možete pročitati. U istraživanju smo našli neke slučajeve gde je zakon prekršen i pomoć data van odluke, kao i na neke sporne odluke Komisije”, rekao je Minić.\nSubvencije u predizbornim kampanjma\nProgramski direktor TS Nemanja Nenadić istakao je da se sistem subvencija može politički zloupotrebiti.\n"Političari visokog ranga koriste subvencije u predizbornim kampanjama iako su zakonom zabranjene nenovčane podrške", rekao je Nenadić.\nOn je kao drastične primere kršenja zakona naveo slučaj kada je Ministarstvo privrede u novembru potpisalo ugovor sa kineskom kompanijom Meita, i pozvalo se na rešenje Komisije za kontrolu državne pomoći "iz budućnosti", bez datuma, a ono je izdato tri meseca kasnije.\nKao loš primer naveo je i subvenciju kompaniji Geoks za fabriku u Vranju, jer nije nađen nijedan dokaz da je Komisija razmatrala ili donela rešenje o državnoj pomoći, a utvrđeno je da se tih 11,25 miliona evra ni na koji način ne uklapa u dozvoljene limite.\nU izveštaju Transparentnosti se navodi da je utvrđeno da je Komisija 22. jula 2015. godine zaključila da se ugovor Republike Srbije za firmu Beograd na vodi, sa firmama Belgrade Waterfront Capital Investment i Al Maabar Investment International iz Ujedinjenih Arapskih Emirata ne odnosi na državnu pomoć.\n"Posle analize Komisija ipak konstatuje da se Republika Srbija prilikom zaključivala tog ugovora ponašala kao privatni investitor, realno i racionalno i da je naknada Srbiji za ustupanje zemljišta utvrdjena u skladu sa tržišnim principima", navodi TS.\nPodsetimo, prema istraživanju Insajdera tokom 10 godina subvencionisanja investitora, nije urađena sveobuhvatna analiza o efektima ovih davanja.\nTek nakon emitovanja prve episode emisije “ Insajder bez ograničenja: Srbija najveći pojedinačni "strani" investitor” Ministarstvo privrede je u maju prošle godine izradilo kratak dokument čiji je naslov „Pregled stanja“, u kojem je izneto da je bilo brojnih nepravilnosti i zloupotreba prilikom dodeljivanja novca iz budžeta. Nakon toga započeta je i sveobuhvatna analiza koja se radi sa ekspertima Svetske banke. Dušan Vasiljević iz Svetske banke rekao je za Insajder.net da bi analiza trebalo da odgovori i na pitanje da li je isti broj radnih mesta možda mogao da bude otvoren i s manje novca iz budžeta.


DJB pozvao opoziciju na bojkot sutrašnje sednice Skupštine Srbije | Autonomija\nDJB pozvao opoziciju na bojkot sutrašnje sednice Skupštine Srbije\n"Očigledno nastojanja predsednice Skupštine da ućutka opoziciju"\nŠef poslaničke grupe Dosta je bilo (DJB) Saša Radulović pozvao je danas sve opozicione poslanike u Skupštini Srbije da bojkotuju sednicu parlamenta zakazanu za petak, 26. maja zbog nedoličnog načina na koji je zakazana.\nOn je u saopštenju ocenio i da je očigledno „nastojanja predsednice Skupštine da ućutka opoziciju, onemogući raspravu o svojoj smeni, kao i o smeni potpredsednika Veroljuba Arsića“.\nRadulović je šefove opozicionih poslaničkih grupa pozvao na sastanak sutra pre zakazane sednice, da bi se dogovorili o zajedničkom nastupu.\n„Zahtevamo da zasedanja Skupštine počinju u utorak kako to propisuje Poslovnik, ne u petak, da se poštuje Poslovnik, i ne objedinjuju tačke dnevnog reda koje nikakve veze nemaju jedna sa drugom“, naveo je DJB.\nOd predsednice Skupštine je zatraženo i da „napravi godišnji plan rada i da se redovno održavaju sastanci Kolegijuma“.\nKamala Haris: Možda sam prva žena potpredsednica, ali neću biti poslednja\nBajden: Narod nam je dao čistu i ubedljivu pobedu, moramo da vratimo dušu SAD


DSS: Stanje u Srbiji besperspektivno, najveći krivac Vučić\nPredsednica Demokratske stranke Srbije (DSS) Sanda Rašković Ivić ocenila je danas da je stanje u Srbiji "besperspektivno", da državom "haraju naprednjački batinaški odredi" i da je za to najodgovorniji predsednik Srpske napredne stranke i premijer Aleksandar Vučić.\nSanda Rašković Ivić je na sednici Glavnog odbora, koji će razmatrati njen izveštaj o radu, kazala da je istina da je Vučić nasledio tešku situaciju u državi, ali da je vreme pitati ga šta je zapravo uradio da bi se to stanje popravilo.\nOna je upitala zašto se najavljuje promena Ustava Srbije, zašto je u tome najavljeno učešće i stručnjaka iz EU, kao i da li se sve to čini kako bi iz najvišeg pravnog akta bile izbačene odredbe koje definišu Kosovo kao deo Republike.\n"DSS će se snažno suprotstaviti promeni Ustava, jer je on poslednja brana daljoj dezintegraciji Srbije. Nećemo vam dati da menjate Ustav", rekla je Sanda Rašković Ivić.\nOna je optužila SNS da organizuje "batinaške odrede" koji se svete političkim protivnicima i dodala da se to nedavno dogodilo u Velikoj Plani gde su maskirani napadači fizički nasrnuli na građane i pretili predsedniku opštine iz DSS, nakon ubedljive pobede koalicije DS i DSS nad naprednjacima na izborima za mesnu zajednicu.


Bridlav nagovarao Obamu da pooštri politiku prema Rusiji - 02.07.2016, Sputnik Srbija\nBivši komandant udruženih oružanih snaga NATO-a u Evropi general Filip Bridlav pokušao je da izvrši pritisak na predsednika SAD Baraka Obamu i njegovu... 02.07.2016, Sputnik Srbija\nIskompleksirani američki general.\n12:00 02.07.2016 (Osveženo: 12:02 02.07.2016)\nObama je dugo vremena bio primoran da se suprotstavlja Kongresu, koji je insistirao na davanju smrtonosnog oružja Ukrajini. Predsednik je izrazio zabrinutost da bi slične akcije SAD mogle da izazovu pooštravanje sukoba u Donbasu i pogoršanje odnosa sa Moskvom, ističe autor članka.\nPrema podacima portala, Bridlav je tražio sastanak sa bivšim državnim sekretarom SAD Kolinom Pauelom da bi dobio savet kako da privuče pažnju Amerikanaca prema ukrajinskoj krizi u uslovima kada je ceo svet zauzet borbom sa DAEŠ-om, kao i da ubedi predsednika u potrebu za agresivnijim stavom prema Rusiji.\nOsim toga, general je pokušao da izvrši pritisak na Obamu „zaobilaznim putevima“, slanjem pisma naučnicima i penzionisanim vojnim oficirima, uključujući i bivšeg vrhovnog načelnika NATO-a Veslija Klarka, pokušavajući da pridobije podršku za pružanje vojne pomoći Kijevu, piše autor članka.\nKako ističe portal, Bridlav nije komentarisao objavljena pisma, međutim, Filip Karber, naučnik sa kojim general vodio aktivnu prepisku o istočnoevropskoj politici, potvrdio je njihovu autentičnost.\n2 Jul 2016, 14:14


Gradski zavod za javno zdravlje - Beograd - Međunarodni dan fizičke aktivnosti - „Kretanjem do zdravlja“\nMeđunarodni dan fizičke aktivnosti - „Kretanjem do zdravlja“\nSvake godine, 10. maja, zemlje članice Evropskog regiona Svetske zdravstvene organizacije promovišu fizičku aktivnost pod sloganom „Kretanjem do zdravlja“. Glavni cilj globalnih, nacionalnih i lokalnih aktivnosti je da se poveća svest ljudi o značaju fizičke aktivnosti u prevenciji hroničnih nezaraznih bolesti, pre svega kardio i cerebrovaskularnih oboljenja, dijabetesa, raka dojke i debelog creva, depresije, kao i da se podstakne što veće učešće svih populacionih grupa u fizičkim aktivnostima, kako u slobodno vreme, tako i tokom rada i transporta i u svim okruženjima – školi, zajednici, kući, radnom mestu...Takođe, bitno je naglasiti da se fizička aktivnost preporučuje za dostizanje i održavanje različitih aspekata zdravog stila života – nepušenje, optimalna uhranjenost (uz pravilnu ishranu), smanjenje nasilja, stresa i socijalne izolacije.\nGradski zavod za javno zdravlje Beograd i Crveni krst Zemun će 9. maja 2015. godine u periodu od 10 do 13 časova na Zemunskom keju, pored restorana „Venecija“ organizovati zdravstveno promotivne aktivnosti u cilju unapređenja svesti javnosti o značaju redovne fizičke aktivnosti. Aktivnostima će se pridružiti i Dom zdravlja Zemun, Udruženje za javno zdravlje Srbije, Udruženje paraplegičara i kvadriplegičara Srbije i Udruženje penzionera opštine Zemun.\nFizička neaktivnost je četvrti vodeći faktor rizika opšteg mortaliteta i smatra se da doprinosi oko milionu smrtnih ishoda godišnje (10% ukupnog mortaliteta) u Evropskom regionu. Dve trećine odraslog stanovništva ne dostiže preporučeni, minimalni nivo fizičke aktivnosti – 30 minuta dnevno. Samo oko 34% mladih Evropljana, starosti 11, 13 i 15 godina, upražnjava dovoljno fizičke aktivnosti, prema aktuelnim vodičima.\nRezultati Istraživanja zdravlja stanovništva Srbije pokazuju da 43,6% stanovnika u toku svog rada (koji obuhvata i rad u kući, brigu o porodici, studiranje i učenje) sedi ili stoji i to značajno više u Beogradu (61,2%), u odnosu na ostatak Srbije. U značajno većem procentu preporučenih 30 minuta u hodanju provode muškarci (54,9%), u odnosu na žene (45,8%). Navika redovnog bavljenja sportom i rekreacijom prisutna je kod samo oko 9% populacije i takođe je zastupljenija kod muškaraca – 12,1% se rekreira tri puta nedeljno, u odnosu na 5,7% žena.\nGlobalne preporuke o fizičkoj aktivnosti za zdravlje, koje je dala SZO, posebno naglašavaju vezu i usklađenost između učestalosti, dužine, intenziteta, tipa i ukupne količine fizičke aktivnosti, neophodne za primarnu prevenciju hroničnih nezaraznih bolesti, i to u tri starosne grupe:\nU uzrastu od 5 do 17 godina fizička aktivnost podrazumeva igru, sport, vožnju bicikla, rekreaciju, planirane vežbe u okviru fizičkog vaspitanja u školi. U cilju očuvanja i poboljšanja stanja kardiorespiratornih funkcija i muskuloskeletnog sistema, preporučuje se najmanje 60 minuta umerene do energične fizičke aktivnosti dnevno, većinom aerobnog tipa. Intenzivniju fizičku aktivnost, koja uključuje jačanje muskulature, potrebno je upražnjavati najmanje tri puta nedeljno.\nU dobi od 18 do 64 godine fizička aktivnost podrazumeva rekreaciju i aktivnosti u slobodno vreme, u okviru svakodnevnog kretanja – hodanje ili vožnja bicikla, kućne poslove, igru, ples, sportove ili planirane vežbe, u kontekstu dnevnih, porodičnih i aktivnosti u zajednici. U cilju poboljšanja stanja kardiorespiratornih funkcija i muskuloskeletnog sistema, smanjenja rizika od hroničnih nezaraznih bolesti i depresije, preporučuje se najmanje 150 minuta aerobne fizičke aktivnosti umerenog intenziteta nedeljno, ili najmanje 75 minuta energičnije aerobne fizičke aktivnosti nedeljno, ili ista količina kombinovane (umerene i energične) fizičke aktivnosti. Dužina aerobne aktivnosti u kontinuitetu je najmanje 10 minuta. Vežbe za jačanje muskulature, uključujući velike grupe mišića, potrebno je upražnjavati dva ili više dana nedeljno.\nZa starosnu grupu od 65 i više godina, preporuke SZO u pogledu fizičke aktivnosti su praktično iste kao za prethodnu grupu, ukoliko to njihovo zdravstveno stanje dozvoljava. Odrasli u ovoj starosnoj dobi, koji se suočavaju sa ograničenom pokretljivošću, moraju upražnjavati odgovarajuću fizičku aktivnost za poboljšanje ravnoteže i prevenciju padova, i to tri ili više puta nedeljno. U svakom slučaju, potrebno je da starije osobe budu fizički aktivne shodno svojim sposobnostima i zdravstvenom stanju.\nVažno je napomenuti da se program fizičke aktivnosti, naročito u starijem dobu, planira i sprovodi pod stručnim nadzorom. Potrebno je posavetovati se sa izabranim lekarom i obaviti neophodne kontrolne lekarske preglede.\n10. maj - Međunarodni dan fizičke aktivnosti 2022.\nZdravlje se čuva AKTIVNO! - 10. maj – Međunarodni dan fizičke aktivnosti


Zbog kovida ugašeno 22 miliona radnih mesta u razvijenim ekonomijama | Kamatica\nPočetna > analiza > Zbog kovida ugašeno 22 miliona radnih mesta u razvijenim ekonomijama\nZbog kovida ugašeno 22 miliona radnih mesta u razvijenim ekonomijama\nTekst objavljen: 08.07.2021 11:15\nBogate nacije suočavaju se sa pretnjoma dugotrajnog rasta stope nezaposlenosti, jer mnogo nekvalifikovanih radnika, koje je pandemija raselila, teško nalazi novo zaposlenje\n"Mnogi poslovi izgubljeni tokom krize pandemije neće se oporaviti", rekao je Stefan Karsiljo, šef OECD-ove službe za radna mesta i zarade.\nU razvijenim ekonomijama je zbog pandemije kovid-19 ugašeno čak 22 miliona radnih mesta, izvestila je Organizacija za ekonomsku saradnju i razvoj (OECD).\nU upravo objavljenom Godišnjem izveštaju OECD-a o izgledima zapošljavanja, navodi se takođe da je državnim programima za očuvanje zaposlenosti, sprovedenim u jeku krize korona virusa, sačuvano oko 21 milion radnih mesta.\nIpak, bogate nacije suočavaju se sa pretnjom dugotrajnog rasta stope nezaposlenosti, jer mnogo nekvalifikovanih radnika, koje je pandemija raselila, teško nalazi novo zaposlenje, prenosi CNBC. "Mnogi poslovi izgubljeni tokom krize pandemije neće se oporaviti", rekao je Stefan Karsiljo, šef OECD-ove službe za radna mesta i zarade tokom brifinga povodom objavljivanja izveštaja.\nU maju 2021, stopa nezaposlenostu u zemljama OECD-a je smanjena na 6,6 posto, ali je i dalje za najmanje 1,0 procenat iznad nivoa pre pandemije.\nOd 22 miliona ljudi koji su ostali bez posla širom ekonomija OECD-a, osam miliona je nezaposleno, a 14 miliona se smatra neaktivnim.\nStručnjaci OECD-a ne očekuju da se ukupna zaposlenost u zemljama članicama ove organizacije normalizuje do trećeg kvartala 2023.\nIpak, situacija sa zapošljavanjem u pojedinim zemljama, poput onih u azijsko-pacifičkom regionu, koje su pokazale da se bolje snalaze u krizi, mogla bi brže da se popravi.\nU izveštaju se navodi da će kriza tržišta rada na mlade verovatno uticati više nego na širu odraslu radnu populaciju. „Ožiljci u smislu zaposlenja i zarada mogli bi dugo da se zadrže kod mladih ljudi“, rekao je Stefano Skarpeta, direktor za zapošljavanje, rad i socijalna pitanja u OECD-u.\nPrema studiji OECD-a, uticaj kovid krize na mlade bio je u najmanju ruku dvostruko veći nego na odrasle generalno, a među najteže pogođenima su mladi u Kanadi, Sjedinjenim Državama, Meksiku i Španiji.\nU izveštaju se ukazuje na to da se sve ovo dešava u situaciji u kojoj već odranije postoji problem zapošljavanja mladih i napominje da je, prema podacima OECD-a, bilo potrebno punih 10 godina da se zaposlenost mladih vrati na normalan nivo nakon globalne finansijske krize 2008. godine.\nDa bi se „efekat ožiljaka“ ublažio, ovog puta je potrebno da se preduzmu snažnije mere za ulaganje u mlade ljude, kao što su, na primer, obuka putem prakse u preduzećima i prekvalifikacija, rekao je Skarpeta.\nFenomen rada na daljinu koji je podstakla pandemija predstavlja jedinu svetlu tačku u ovoj situacije, i ohrabruje poslodavce da budu fleksibilniji i inkluzivniji u svojim radnim politika.\npandemija kovid 19 izgubljena radna mesta radna mesta ekonomska kriza


Predsednik opštine Bor dobija tri pomoćnika. Za zdravstvo zadužen srednjoškolac o protokolu brine rudar\n01:40: PM četvrtak 19 maja, 2022\nPosted on 16. aprila 2018. at 28. aprila 2018. by Ist Media\nBOR, (IST Media) Na prvoj sednici Opštinskog veća SO Bor, članovi ovog tela su doneli odluku o sistematizaciji radnih mesta Predsednik opštine Bor, Aleksandar Milikić, imaće tri pomoćnika i šefa kabineta.\nPrvi čovek opštine Bor imaće mlađe savetnike, za koordiniranje odnosa s javnošću i na poslovima programiranja i administracije WEB servisa.\nOsim toga, otvoreno je i novo radno mesto na poslovima u prijemnoj kancelariji i protokola predsednika opštine zašta će biti potrebna struka kvalifikovanog rudara.\nKako je objašnjeno na sednici Veća, KV rudar će obavljati poslove prijemne kancelarije za predsednika opštine, evidentiraće i zakazivati prijave građana koji traže prijem kod njega i starati se o blagovremenom zakazivanju sastanka i sednica.\nKako se navodi u ovom dokumentu, novopostavljeni pomoćnik predsednika opštine će pratiti rad Opštinske uprave, drugi će biti zadužen za komunalnu oblast turizam i infrastrukturu a treći za oblast zdravstva.\nIako je logično da pomoćnik za oblast zdravstva bude neko iz te branše, sa visokom školom i više godina radnog iskustva, budućem stručnjaku za zdravstvo će biti potrebna samo srednja stručna sprema i to pravnog, ekonomskog zdravstvenog ili društvenog smera, sa jednom godinom radnog staža.\nČlanovi opštinske vlade doneli su i predlog rešenja o zaduženju članova Opštinskog veća za određene oblasti.\nTako će Ljubiša Repeđić biti zadužen za oblast poljoprivrede, Danijel Aleksić za oblast vanredne situacije, Dobrica Đurić za socijalnu zaštitu i društvenu brigu o deci a Tamara Paunović za obrazovanje.\nMilena Stanojković će birnuti o kulturi i informisanju, Igor Janković o sportu, inicijator otvaranja Doma omladine Srećko Zdravković biće zadužen za omladinu i projekte, Slaviša Frišković za javna preduzeća i ustanove, dok će Boban Janošević imati zaduženja za brigu o ruralnom razvoju.


O TELENORU O NAMA DRUŠTVENA ODGOVORNOST TELENOR FONDACIJA VESTI TELENOR FONDACIJA NASTAVLJA SARADNJU SA PETNICOM\nStipendije za učenike iz unutrašnjosti Srbije\nTelenor fondacija već tri godine je strateški partner Istraživačke stanice Petnica i član Fonda Petnica, u okviru kojeg podržava delatnost ove ustanove. Osim toga, Telenor fondacija podržava pojedinačne tematske projekte i aktivnosti Petnice i obezbeđuje potrebnu opremu, a Telenorovi stručnjaci drže predavanja iz različitih oblasti.\nZahvaljujući pomoći Telenor fondacije, učenici slabijeg materijalnog stanja iz unutrašnjosti Srbije moći će besplatno da borave i rade u Istraživačkoj stanici Petnica. To podrazumeva pohađanje jesenjeg i zimskog seminara, prolećnog kursa i letnjeg naučnog kampa, u okviru godišnjeg ciklusa obrazovnih programa IS Petnica, kao i učestvovanje na godišnjoj konferenciji „Korak u nauku“.\n„Materijalno stanje roditelja ne bi trebalo da bude prepreka talentovanoj i vrednoj deci da usavršavaju svoja znanja na mestu kao što je Petnica”, istakla je menadžerka Telenor fondacije Ana Krstić i ukazala da se Telenor fondacija od osnivanja bori za prava ugroženih grupa i jednake mogućnosti za sve.\n„Cenimo činjenicu da nas je Telenor fondacija prepoznala kao prvog neprofitnog partnera i ostala pouzdan prijatelj generacijama u Istraživačkoj stanici Petnica. U ovome vidimo podsticaj da nastavimo širenje programa. Nadamo se da će i druge kompanije podstaći ovaj krajnje profesionalni gest Telenora kojim se iskazuje veliki osećaj društvene odgovornosti, ali i razumeva potreba ulaganja u buduće generacije kreativnih stručnjaka. Ovo partnerstvo postalo je sjajan model kvalitetne višedimenzionalne saradnje koja u kontinuitetu pospešuje različite nove sadržaje, aktivnosti i jačanje programske ponude”, rekao je direktor IS Petnica Vigor Majić.\nSaradnja Telenor fondacije i IS Petnica proširena na ekološke programe\nTelenor fondacija podržaće nastavak projekta ekološkog obrazovanja „Energija za budućnost”, koji Istraživačka stanica Petnica realizuje u saradnji sa Ministarstvom za životnu sredinu i prostorno planiranje, čime je dodatno proširena strateška saradnja Fondacije i Petnice.\nUjedinjene nacije 2009. godinu proglasile su godinom klimatskih promena, a nedavno je pri UN osnovan i Savet za energiju i klimatske promene. Projekat „Energija za budućnost“ podrazumeva uvođenje pitanja ekoloških problema i promena u redovne školske aktivnosti. Ovim programom u prvoj godini biće obuhvaćeno najmanje 120 škola širom Srbije, a đaci će dobiti priliku da steknu i prošire znanje o obnovljivim izvorima energije, ekološkom uticaju proizvodnje i potrošnje energije, kao i o odgovornoj i racionalnoj potrošnji.


Poslednja izmena 19:07\n12.02.2020 u 19:37\nRepublika Srpska će ići svojim putem, formiraće svoje nezavisne organe na svojoj teritoriji\nBANjALUKA - Srpski član Predsedništva BiH Milorad Dodik izjavio je da odluka političkih predstavnika u Republici Srpskoj znači da srpski predstavnici ostaju u institucijama BiH, ali da u njima neće odlučivati sve dok se ne reši pitanje stranih sudija u Ustavnom sudu BiH. „Okupićemo sve Srbe koji tamo rade. Dogovoreno je da to bude na nivou parlamenta, Saveta ministara. Neće se donositi nijedna odluka dok se ne reši pitanje stranih sudija. Nastavljaju praksu koju je vršio Visoki predstavnik, najčešće se donose loše odluke za RS”, kazao je Dodik za regionalnu N1 televiziju. Povod za ovakvu odluku bila je nedavna odluka Ustavnog suda BiH, prema kojoj poljoprivredno zemljište ne pripada entitetima, već državi BiH. „Veoma jasno se u Ustavu kaže da BiH pripada nadležnost koja je\n11.02.2020 u 19:48\nDodik: Ustavni sud BiH izvršio državni udar na teritorijalnu organizaciju BiH\nBANjALUKA - Srpski član Predsedništva BiH Milorad Dodik izjavio je da je najnovija odluka Ustavnog suda BiH o knjiženju poljoprivrednog zemljišta na državu BiH „državni udar”, jer predstavlja napad na teritorijalnu organizaciju, prema kojoj Republici Srpskoj pripada 49 odsto, a Federaciji BiH 51 odsto teritorije.On je naveo da teritorija pripada entitetima, ističući i Aneks dva Dejtonskog sporazuma, koji govori o međuentitetskoj granici, dok spoljna granica predstavlja međunarodno priznatu granicu BiH. Dodik je za agenciju SRNA rekao da „državna imovina nikako ne može biti imovina BiH, jer BiH nema odrednicu 'država' ili 'republika', niti bilo koju drugu”. „Imovina može isključivo biti u vlasništvu Republike Srpske i Federacije BiH, dok BiH ima samo granicu. Postoji znak jednakosti\n07.02.2020 u 19:38\nDodik: Dok smo moji ljudi i ja u Sarajevu neće biti pomeranja ka NATO integracijama\nBANjALUKA – Srpski član Predsedništva BiH Milorad Dodik izjavio je danas u Banjaluci da nema prejudiciranja članstva BiH u NATO i da će za svaku eventualnu odluku o NATO integracijama BiH biti neophodna nova odluka Predsedništva BiH i Predstavničkog doma parlamenta BiH. „Dok moji ljudi sede u Predstavničkom domu i ja u Predsedništvu BiH ništa se neće pomeriti prema integraciji u NATO”, kazao je Dodik novinarima posle sednice Izvršnog komiteta Saveza nezavisnih socijaldemokrata (SNSD), čiji je lider. On je dodao da neće biti knjiženja vojne imovine na državu BiH, što je jedan od uslova iz ANP-a, odnosno, kako tvrdi opozicija u RS, iz Programa reformi, koji je 23. decembra dostavljen u sedište NATO u Briselu, mesec dana nakon što je taj dokument usvojilo Predsedništvo BiH. „NATO je\n05.02.2020 u 17:47\nDodik: Neprikladno da Đukanović sada poseti BiH, imao je priliku ranije\nBANjALUKA – Srpski član Predsedništva BiH Milorad Dodik izjavio je danas da je „neprikladno” da crnogorski predsednik Milo Đukanović poseti Bosnu i Hercegovinu dok se Crna Gora „suočava sa ozbiljnim izazovima”, koji se „s velikom pažnjom prate i u Republici Srpskoj”. „Meni je bilo neprikladno da to uradi sada kada se Crna Gora suočava sa tako ozbiljnim izazovom, kojem svedočimo svi, a koji se s velikom pažnjom prate i u Republici Srpskoj zbog činjenice da pripadamo istoj crkvi”, rekao je Dodik, prenose banjalučki mediji. Rekao je da je Crna Gora „bila i jeste prijateljska, a može se reći i bratska država”, te da nema razloga da tako ne bude i ubuduće. Dodik je ocenio da je Đukanović imao priliku da ranije poseti BiH, ali to nije učinio, prenosi Beta. „Odluka u vezi s njegovim\n03.02.2020 u 18:36\nDodik nije dao saglasnost za dolazak Mila Đukanovića u BiH\nSARAJEVO - Srpski član Predsedništva BiH Milorad Dodik izjavio je danas da nije dao saglasnost za dolazak predsednika Crne Gore Mila Đukanovića u posetu Bosni i Hercegovini. „Imajući u vidu dešavanja u Crnoj Gori, mislim da treba sačekati s tim”, rekao je Dodik novinarima nakon sednice Predsedništva BiH u Sarajevu, prenosi RTRS. On je dodao da je na sednici razgovarano o više tehničkih pitanja - sporazumima i kreditnim aranžmanima za više opština u RS i FBiH. „Imali smo nekoliko tačaka vezano za imenovanje i zaduženja ambasadora. Takođe, nekoliko tačaka je skinuto sa dnevnog reda”, rekao je Dodik, prenosi Tanjug.\n02.02.2020 u 17:02\nBANjALUKA - Srpski član Predsedništva BiH Milorad Dodik izjavio je da nema puta BiH u NATO i da nijedan integrativni korak prema toj vojnoj organizaciji neće biti učinjen dok on obavlja funkciju na kojoj se nalazi u Predsedništvu BiH i vodi Republiku Srpsku zajedno sa predsednicom Željkom Cvijanović i drugim funkcionerima. „U poslednje vreme nigde od NATO-a niste čuli da je BiH na putu integracija, već su rekli `na putu saradnje`”, rekao je Dodik u Banjaluci povodom tvrdnji SDS-a i PDP-a da BiH ide u NATO. On je naglasio kako nije mogao, ali bi voleo da jeste, da ukine Akcioni plan za članstvo u NATO /MAP/, te napomenuo kako je za to potrebna saglasnost u okviru Predsedništva BiH. „Učinio sam da se onemogući Akcioni nacionalni plan i da se putem nekog dokumenta Program reformi\n29.01.2020 u 10:24\nVažna je pomoć, a još važnije što smo ovde i uvek zajedno\nMRKONjIĆ GRAD – Srpski član Predsedništva BiH Milorad Dodik poručio je danas u Mrkonjić gradu da je važna svaka novčana pomoć Srbije mestima u RS i Federaciji sa većinskim srpskim stanovništvom, ali da je još važnija poruka zajedništva koja se šalje današnjom posetom. Dodik, inače domaćin posete predsednika Srbije Aleksandra Vučića Mrkonjić gradu, rekao je okupljenim građanima ispred opštine da je Mrkonjić grad - „grad heroj”, imajući u vidu da je posle rata u BiH bio devastiran, ali je obnovljen, zahvaljujući volji građana da se grad razvija, i pomoći RS i Srbije. „Uvek su novčana sredstva važna, ali poruke koje se šalju njegovom posetom danas su važnije više od novca. Da ovde dođe, da bude s nama, da zajedno promovišemo naše vrednosti - da smo okupljeni oko ideje koje su nama


Jasna Terzić novi predsednik Izvršnog odbora Erste Banke od 1. juna – Plodna Zemlja\nJasna Terzić, predsednik Izvršnog odbora Erste banke\nJasna Terzić, nakon svih neophodnih odobrenja Narodne Banke Srbije, biće imenovana na poziciju predsednice Izvršnog odbora Erste Banke od 1. juna. Slavko Carić, nakon blizu 15 godina uspešnog upravljanja poslovanjem Erste Banke, doneo je odluku da svoju karijeru nastavi izvan Erste Grupe.\nPored nove uloge predsednice Izvršnog odbora Erste Banke, Jasna Terzić će nastaviti da bude odgovorna za Sektor poslovanja sa stanovništvom, i privremeno će preuzeti odgovornost za tržište kapitala i poslovanje sa privredom, do imenovanja novog člana/članice za ovaj segment poslovanja.\nNakon završenog Ekonomskog fakulteta Univerziteta u Novom Sadu, sa specijalizacijom za međunarodne ekonomske odnose, Jasna Terzić je pre skoro tri decenije zakoračila u svet bankarstva. Od oktobra 2005. godine je članica Izvršnog odbora Erste Banke. U njenoj nadležnosti su poslovanje sa stanovništvom, malim preduzećima i preduzetnicima, marketing, ljudski resursi i upravljanje imovinom.\n„Jasna Terzić je od samog početka vrlo posvećeno radila na modernizaciji bankarskih usluga i unapređenju odnosa sa klijentima. Kao rezultat toga, indeks zadovoljstva klijenata je već godinama među najvišim na bankarskom tržištu Srbije, a tržišno učešće u segmentu poslovanja sa stanovništvom je preko 7 posto. Pod njenim vođstvom pokrenut je i jedinstveni program „Korak po korak“, namenjen startapima,\nsocijalnim preduzećima i organizacijama civilnog društva koji tradicionalno nisu imali pristup bankarskim proizvodima. Njeno impresivno iskustvo, doprinos razvoju poslovanja naše banke u Srbiji, konstantna želja za učenjem i usavršavanjem, ali i energija koju poseduje, me uveravaju da će ona uspešno nastaviti da vodi Erste Banku“, izjavio je Ingo Blajer, predsednik Upravnog odbora Erste Banke a.d. Novi Sad i član Izvršnog odbora Erste Grupe.\nSlavko Carić je 2006. godine postao član Izvršnog odbora Erste Banke odgovoran za tržište kapitala i poslovanje sa privredom, a ulogu predsednika Izvršnog odbora je preuzeo 2008. godine. Pod njegovim\nvođstvom banka je porasla, i sa marginalne došla do pozicije sistemske banke (7. prema bilansnoj sumi), a sve to je postignuto isključivo organskim rastom. Banka se sada nalazi među liderima bankarskog sektora Srbije kada su u pitanju tržišta kapitala, projektno finansiranje i finansiranje obnovljivih izvora energije, ali je pre svega prepoznata kao pouzdan partner svim svojim klijentima, kako onima iz segmenta\nstanovništva, tako i iz segmenta privrede.\n„Želeo bih da zahvalim Slavku na njegovoj dugogodišnjoj posvećenosti našoj Grupi i njegovom važnom doprinosu uspešnom razvoju Erste Banke. Slavku želim sve najbolje u njegovoj profesionalnoj budućnosti\ni poštujem njegovu želju za novim izazovima”, rekao je Ingo Blajer, predsednik Upravnog odbora Erste Banke a.d. Novi Sad i član Izvršnog odbora Erste Grupe Bank AG.\nTagoviErste banka Jasna Terzić Narodna banka Srbije Slavko Carić


Po tvojoj želji (kutijice po narudžbini) - najčešći modeli - kutijice.com\nPillow box kutijice po narudžbini\n11 postojećih modela. Sa kvalitetnom ofset štampom, na standardnim ili specijalnim papirima/kartonima. Uz mogućnost korekcije dimenzija po vašim potrebama…\nluksuzna ambalaža namenjena za pakovanje nakita i drugih skupocenih proizvoda. Specijalni materijali, pedantna dorada, originalna i konvencionalna rešenja…\nKlasične kutijice po narudžbini\nStandardne pravougaone kutijice, različitih dimenzija i načina zatvaranja. Profesionalna štampa i dorada, veliki izbor postojećih alata (dimenzija)…\nKutijice sa nosačima, divajderima, itd…\nObično su namenjene za lomljive predmete, flašice, teglice i slično. Osim estetske komponente moraju da zadovolje i praktičnu stranu, i vrlo male tolerancije u dimenzijama…\nKutijice neobičnog oblika, originalnog načina zatvaranja, sa posebnim doradnim i dekorativnim tehnikama, separatnim lakiranjem, ukrasnim trakama, magnetima…\nRazna specifična ambalaža\nOmoti, navlake, specifični koverti, štancovane kesice, nalepnice, kartoline… Mnogo različitih načina da brendirate, oplemenite i obogatite svoj proizvod…\nAko vam je potrebna profesionalna ambalaža, kutijice ili kutije koje su brendirane i osmišljene tačno prema vašim potrebama – na pravom ste mestu. Mi se tim poslom bavimo već punih 28 godina. Pod jednim krovom objedinjen je kompletan proces, od izrade idejnih rešenja/dizajna, preko najkvalitetnije ofset ili digitalne štampe, do precizne i kvalitetne dorade.\nOvde ćete videti uzorke mnogih do sada realizovanih poslova, standardne modele (za koje već postoje gotovi alati i kalkulacije troškova izrade), ali i razne koncepte i potpuno originalna rešenja ambalaže koja se lako mogu prilagoditi vašim zahtevima. Na usluzi vam stoji naš korisnički servis, koji će vam pomoći da se lako snađete u jednostavnoj proceduri naručivanja. Takođe će vam pružiti svu potrebnu pomoć u vezi izrade dizajna, kao i odgovore na sva eventualna pitanja.\nZa SVE KUTIJICE iz grupe „Po tvojoj želji“ kliknite na link


► Mali: U septembru će se znati koliko će biti povećanje plata\n13.06.2018 | 11:53h ► 15:30h Beograd\n"U septembru ćemo imati tačnu informaciju koliko fiskalnog prostora i koliko novca imamo kako bi to povećanje bilo što značajnije i što veće", rekao je Mali i dodao da je još rano da se izađe s konkretnim ciframa.\nPrema njegovim rečima, MMF insistira da se sa tom cifrom ne izlazi do septemba kada će biti poznato kakvo je stanje u budžetu za 2018. i 2019. godinu.\nGuverner Narodne banke Srbije Jorgovanka Tabaković rekla da očekuje da će uz pomoć MMF-a održivi rast biti baziran na rastu eksterne tražnje, ali i domaće tražnje, odnosno na investicijama koje će povećati proizvodnju, izvoz i zaposlenost.\nDodala je da već treću godinu Srbija ima punu pokrivenost deficita stranim direktnim investicijama, a da se održiv razvoj zasniva na odličnim rezultatima fiskalne politike koji su postignuti koordinacijom svih ministarstava u Vladi Srbije i NBS.\nŠef Misije međunarodnog monetarnog fonda Džejms Ruf je rekao da se već u bužetu za 2018. videlo povećanje javnih investicija i da bi bilo dobro da se to vidi i u 2019. godini, ali da pravi izazov nije u pronalasku novca, već da se te investicije i realizuju.\nMali je naveo da je osnova rasta koji se planira u narednom periodu porast investicija koje se finansiraju iz budžeta i dodao da je važno da se taj iznos povećava.\nOn je rekao da je poseban aspekt programa sa MMF-om i reforma Poreske uprave, kako bi se modernizovala i kako ne bi bila prepreka rastu privrede.\nMali je rekao da je u toku smanjenje broja filijala Poreske uprave sa preko 170 na ispod 80, kao i da će se ići na to da se broj smanji na 40 ili 45.


Foto tapet Najlepse ruze Tapet305\nKod proizvoda - SKU:\tTapet305\nFoto tapet Najlepse ruze\nAko želite da udahnete život svom domu na način koji će najbže da osveži vaše bele zidove, naš predlog su foto tapete.\nPostoji mnogo motiva, ali vas uvek nekako najviše privlače one cvetne tapete, posebno ruže, koje su ujedno i najtraženije kada su foto tapete u pitanju.\nMa jednostavno volimo ruže, one su nežne, i uvek nas podsećaju na nešto lepo, i na nekoga koga jako volimo\nOblozite ceo jedan zid sa ovom tapetom, što se nas tiče, slobodno ceo jedan zid, bilo da je u pitanju dnevna, ili spavaća soba, izgledaće odlično.\nVidećete kako će cela prostorija dobiti jedan nov, i moderan izgled, mesto koje će biti ugodno za stanovanje, i za opuštanje, jer dom je upravo to, zar ne?\nFoto tapete su u poslednje vreme veoma moderne, i zaista uz pomoć njih dobijate dom iz snova\nSlike na platnu, Uređenje kuće, Foto tapete, 3d tapete, 3dslike, ruze, ukras za zid, moderne tapete, moderan stil, uredjenje enterijera, uređenje zidova, moderan tapet, najmodernije tapete, najlepse tapete, foto tapete po meri, uredjenje zidova, nina print, Uređenje doma, naši zidovi, najlepse ruze\nDa li dostavljate za Njemačku I koja je cijena dostave? Ja bih željela naručiti 3 ovakve iste Tapete


Struja uslov novih radnih mesta | Glas javnosti\nPočetna > Ekonomija > Struja uslov novih radnih mesta\nBEOGRAD - Bez novih investicija neće biti ni novih radnih mesta, izjavio je za kWh, list Elektroprivrede Srbije (EPS), direktor Kancelarije Svetske banke u Srbiji Lu Brefor i poručio da novih ulaganja u Srbiji neće biti, ako ne bude sigurnog snabdevanja električnom energijom.\nOn je ukazao da postoji neraskidiva veza između investicija u elektroenergetiku i prilagođavanja cene električne energije realnom nivou.\nBrefor smatra da je važno sada početi sa ulaganjima u energetski sektor, jer je, prema istraživanju Svetske banke, sve veći broj kompanija u Srbiji koji isporuku električne energije vide kao ozbiljan problem za poslovanje.\nZa samo tri godine broj kompanija koje je snabdevanje strujom označilo kao problem porastao je sa 15 na 33 odsto, precizirao je Brefor.\nInvesticije su, takođe, dodao je on, važne za novi ekonomski rast zasnovan na izvozu, za koji se Srbija i opredelila.\nProizvodna postrojenja, odnosno elektrane, trebalo bi da budu operativna do 2014. godine, kako bi se prevazišao mogući manjak električne energije, ukazao je Brefor.\nPotrebno je dugo vremena kako bi se razvili ovi složeni i skupi projekti i proizveo prvi kilovat čas električne energije iz njih, napomenuo je Brefor, i "zato je važno da počnete sa investicijama što pre".\nPrema njegovoj oceni, finansijska i komercijalna održivost ključ su održivog razvoja u bilo kojem sektoru, ne samo energetici.\nTo u slučaju energetike podrazumeva povećanje cene električne energije na nivo za punu nadoknadu troškova, naglasio je Brefor.\nU 2009. godini, ilustrovao je on, cena struje za domaćinstva u Srbija bila je niža nego u drugim zemljama regiona, a samo u Albaniji je cena električne energije bila niža za industrijske potrošače.\nJoš od 2007. godine cene su daleko ispod troškova proizvodnje, napomenuo je Brefor, koji ne misli samo na troškove pokrivanja tekućih rashoda, operativnih troškova i nivoa održavanja postrojenja.\nO načinima zaštite siromašnih potrošača postoji nekoliko pristupa, podseća Breform, a jedan je preko beneficija kroz gotovinu ili preko vaučera za plaćanje električne energije.\nPrema rečima Brefora, važno je da se ukaže da je cena socijalne politike odgovornost Vlade, a ne javnih ili komunalnih preduzeća.\n"Ako, međutim, neko zamoli ili odredi preduzećima da doprinesu socijalnoj politici, onda treba da im se to nadoknadi na transparentan način, smatra Brefor.\nPrivatizaciju EPS on ne vidi kao suštinsko pitanje, već je ključno pitanje na koji način treba da se privuče privatni kapital za ulaganje u energetski sektor.\nJedna od metoda je i javno-privatno partnerstvo, zaključio je Brefor.